title: Škoda 105/120/130 M-sarja

text: Mallistossa oli useiden tehdastekoisten eri moottori- ja varusteluvaihtoehtojen lisäksi lukuisia paikallisten maahantuojien tekemiä muunnelmia. Näitä tarvittiin länsieurooppalaisen ostajakunnan mielenkiinnon herättämiseksi, sillä 1980-luvun lopulle mentäessä Škodan mallisto alkoi olla jo pahasti vanhentunut.


title: Škoda 105/120/130 M-sarja

text: M-sarjasta on tehty seuraavia Suomen markkinoille räätälöityjä malleja:Škoda 135GLi "(Grand Luxe injection)" oli Škodan ensimmäinen katalysaattorilla varustettu malli. Autossa oli Bendixin valmistama yksipisteruisku. Se oli suunnattu ensisijaisesti Pohjois-Amerikan markkinoille. Mallia myytiin Suomessa vuosina 1989-1990 ja sen myyntimäärät jäivät pieniksi.


title: Škoda 105/120/130 M-sarja

text: 135GLi:n moottori perustui etumoottorisen Favoritin tekniikkaan. Varustelultaan se vastasi pitkälti 130GL:ää. Vetopyörästön välityssuhde oli sama kuin 105/120-malleissa, eli suurempi kuin muissa 130-malleissa.


title: Škoda 105/120/130 M-sarja

text: Auton koorroosionkestävyys oli huonompi kuin muissa Škoda-malleissa, ja usean yksilön kohtaloksi onkin koitunut juuri ruostuminen. Toinen kompastuskivi on ollut pakokaasutesti, sillä polttoaineensyöttölaitteistoon on nykyään vaikea saada varaosia.


title: Škoda 105/120/130 M-sarja

text:
Kun M-sarjan Škodaa vertasi edeltäneeseen A-sarjaan, suurin ero tuntui ohjauksessa. Hammastanko-ohjaus oli erittäin kevyt ja tarkka, mutta myös tunnokas. Tämä oli enimmäkseen kevyen keulan ansiota, joka johtui tietysti auton takamoottorisuudesta. Jousitus oli pehmeämpi ja mukavampi, mutta osittain pehmeän jousituksen ja toisaalta myös isojen etupyöränaukkojen takia auto oli entistäkin sivutuuliherkempi. Verhoilussa käytetyt muoviosat olivat entistä parempaa laatua, sillä ne eivät olleet enää yhtä hauraita.
M-sarjan Škodan laatu oli kuitenkin heikentynyt, sillä tehdas oli pyrkinyt parantamaan tuottavuuttaan. Esimerkiksi korin hitsauksen laatu oli heikompi kuin A-sarjalaisissa; hitsauspisteitä oli vähennetty ja mitoiltaan kuluneita koripeltiprässin lestejä ei oltu haluttu uusia. Maalaamossa käytettiin vankityövoimaa, ja maalipinnan laatu oli heikompi kuin A-sarjan Škodissa.


title: Škoda 105/120/130 M-sarja

text: Škoda menestyi kuitenkin kohtalaisesti länsimarkkinoilla erityisesti edullisen hankintahintansa ansiosta. Sen kevyt ohjaus ja pienet ylläpitokulut olivat vanhempien autoilijoiden mieleen. Škodan takamoottorisuudesta johtuva hyvä etenemiskyky ja ohjattavuus alkoivat menettää merkitystään tieverkoston parantuessa. Laatutaso oli jäänyt kauas läntisten ja japanilaisten merkkien taakse. Vuonna 1987 esiteltiin uusi Bertonen muotoilema Favorit, ja takamoottoristen Škodien valmistus päättyi vuonna 1989. Viimeiset yksilöt rekisteröitiin Suomessa 1990.


title: Ramsay

text:
Ramsay voi tarkoittaa seuraavia:
Lisää Ramsay-sukunimeä kantaneita henkilöitä mainitaan ja henkilöiden kuulumisesta skotlantilaiseen Ramsay-sukuun tai sen suomalaiseen haaraan kerrotaan kyseisiä sukuja käsittelevissä artikkeleissa.


title: Kauhajoen koulusurmat

text: Kauhajoen koulusurmat oli ampumavälikohtaus, joka tapahtui tiistaina 23. syyskuuta 2008 Kauhajoella Seinäjoen koulutuskuntayhtymän tiloissa, jotka Seinäjoen ammattikorkeakoulu ja Koulutuskeskus Sedu jakavat. Ampuja oli 22-vuotias Matti Juhani Saari. Välikohtauksessa sai surmansa yksitoista ihmistä tekijä mukaan lukien, ja lisäksi yksi loukkaantui vakavasti ja kaksi lievästi. Koulussa oli tapahtumahetkellä noin 150 henkeä. Uhreista yksi oli opettaja ja loput opiskelijoita. Yksi kuolleista löytyi käytävältä ja loput luokkahuoneesta.


title: Kauhajoen koulusurmat

text: Kauhajoen koulusurmat on yksi Suomessa 2000-luvulla tehdyistä joukkosurmista Jokelan, Sellon, Myyrmannin ja Hyvinkään joukkosurmien ohella.


title: Kauhajoen koulusurmat

text:
Tapahtumat alkoivat aamupäivällä ennen kello yhtätoista, kun Saari aloitti ammuskelun koulun alakerroksen luokassa järjestetyssä tenttitilaisuudessa, jossa oli paikalla noin 20 oppilasta. Saari laski ison mustan laukun luokan ulkopuolelle, otti aseen esille, käveli kolmosluokan ovesta sisään ja alkoi ampua. Hän ampui luokkatovereitaan näiden maatessa lattialla, joitakin jopa 20 kertaa. Hänellä oli mukanaan useita ammuslippaita, ja kaikkiaan hän ampui noin 200 laukausta. Todistajien mukaan opettaja yritti estää Saarta tulemasta takaisin luokkaan.
Välikohtauksen aikana Saari sekä soitti että vastaanotti puheluita matkapuhelimellaan. Kello 11.53 hän soitti ystävälleen, kertoi tappaneensa useita ihmisiä ja pyysi järjestämään itselleen polttohautauksen.


title: Kauhajoen koulusurmat

text: Kun laitosmies katsoi luokan ikkunasta sisään, Saari ampui häntä kohti. Luodit menivät ohi laitosmiehen pään molemmilta puolilta. Laitosmies pakeni ja soitti hätänumeroon ennen kello 10.47. Ensimmäinen hätäpuhelu soitettiin hätäkeskukseen kello 10.44. Pelastusyksikkö saapui noin 10.52, poliisi noin 11.02. Silminnäkijähavainnon mukaan ambulanssi ja palokunta olivat paikalla ennen poliisia.


title: Kauhajoen koulusurmat

text: Poliisi lähetti paikalle Karhu-ryhmän, jonka ensimmäinen iskuryhmä tuli paikalle helikopterilla. Saari levitti lattialle palavaa nestettä, sytytti sen tuleen ja siirtyi luokkahuoneesta koulun vanhaan osaan. Mennessään hän ampui avoimesta ovesta muutaman laukauksen poliiseja kohti. Poliisi ei vastannut tulitukseen, vaan odotti, kunnes paikalle oli saapunut useampi partio. Sen jälkeen poliisit etenivät suojakilpien takana luokkaa kohti. Palavasta irtaimistosta syntynyt savu vaikeutti poliisien työskentelyä kiinteistön sisällä ja näkyvyys oli taskulampun valossa vain muutamia kymmeniä senttejä. Pelastusyksiköt pääsivät sisälle rakennukseen noin tunnin kuluttua hälytyksestä.


title: Kauhajoen koulusurmat

text: Saari ampui itseään päähän poliisin nähden, ja hänet löydettiin haavoittuneena käytävältä noin kello 12.30. Hänet kuljetettiin ambulanssilla hoidettavaksi Tampereen yliopistolliseen sairaalaan, missä hän menehtyi vammoihinsa klo 16.46.


title: Kauhajoen koulusurmat

text: Ampumahaavasta vakavasti loukkaantunut nainen hoidettiin Tampereen yliopistollisessa sairaalassa. Hän tarvitsi leikkaushoitoa, muttei ollut välittömässä hengenvaarassa. Suurempaan loukkaantuneiden määrään varauduttiin jonkin aikaa tapahtumien jälkeen. Esimerkiksi leikkauksia peruttiin ja TAYS:n lääkäriryhmä oli valmiina matkaamaan Kauhajoelle helikopterilla. Kaksi lievästi haavoittunutta saivat hoitoa Kauhajoen terveyskeskuksessa.


title: Kauhajoen koulusurmat

text: Kaikkiaan yhdeksän hengenvaaraan joutunutta pelastui. Kolme luokassa ollutta opiskelijaa pääsi pakenemaan, kaksi heistä ikkunasta. Saari ampui myös kohti laitosmiestä, poliiseja ja palomiehiä sekä yhtä oppilasta luokan ulkopuolella. Poliisin löytämien hylsyjen perusteella Saari ampui koulussa ainakin 157 laukausta 22-kaliiberisella pistoolillaan, ja koulun rakenteita ja omaisuutta rikkoneita luodin iskemiä löytyi 118. Saari sytytti koulussa myös useita tulipaloja.


title: Kauhajoen koulusurmat

text: Poliisi saartoi ampujan kotitalon etsiessään räjähteitä hänen asunnostaan. Tekninen tutkinta pääsi koulun tiloihin noin viideltä iltapäivällä.


title: Kauhajoen koulusurmat

text: Välikohtauksessa sai surmansa yksitoista ihmistä, ampuja mukaan lukien. Uhreista kaksi oli miehiä ja loput naisia. Uhrit olivat pääosin nuoria aikuisia, nuorimmat parikymppisiä. Vanhin uhri oli syntynyt vuonna 1957. Uhrit olivat kotoisin Kauhajoen lähialueilta Pohjanmaalta, neljä heistä Ilmajoelta ja yksi Tampereen seudulta. Yksi uhreista oli miespuolinen opettaja. Hän opetti muun muassa yritystoiminnan ja markkinoinnin perusteita ja oli toiminut Kauhajoella tuntiopettajana noin kolme vuotta. Keskusrikospoliisi ei julkistanut uhrien henkilöllisyyksiä. 2. joulukuuta 2009 MTV3 julkaisi nettisivuillaan uhrien omaisten luvalla näiden kuvat ja nimet.


title: Kauhajoen koulusurmat

text: Joidenkin uhrien tunnistamista vaikeuttivat pahat palovammat, joiden vuoksi useimmat heistä oli tunnistettava DNA- ja hammastietojen perusteella. Tunnistamistyössä Kauhajoella oli mukana kaksi oikeuslääkäriä ja keskusrikospoliisin tunnistusryhmä. Tiistain jälkeisenä yönä vainajat vietiin Helsinkiin, missä heidän henkilöllisyytensä ja kuolinsyynsä varmistettiin Helsingin yliopiston oikeuslääketieteen laitoksella. Lokakuun ensimmäisenä päivänä uhrit kuljetettiin takaisin kotiseudulleen omaisille luovutettaviksi.


title: Kauhajoen koulusurmat

text: Alla olevassa taulukossa on lueteltu Kauhajoen kouluammuskelussa surmansa saaneiden henkilöiden nimet:


title: Kauhajoen koulusurmat

text: Kauhajoen koulusurmien ampuja oli 22-vuotias Matti Juhani Saari (s. 20. toukokuuta 1986). Poliisin mukaan hän toimi yksin.


title: Kauhajoen koulusurmat

text: Matti Saari opiskeli toista vuotta Seinäjoen ammattikorkeakoulussa restonomiksi. Häntä ei tiettävästi ollut koskaan tuomittu rikoksista rattijuopumusta lukuun ottamatta.


title: Kauhajoen koulusurmat

text: Saari käytti aktiivisesti useita internetpalveluita, kuten IRC-Galleriaa, MySpacea ja YouTubea, ja osallistui verkkokeskusteluihin, joissa ihailtiin koulusurmia. Internetissä Saari nimesi elämänkatsomuksekseen ateismin ja "ihmisvihan" ja harrastuksikseen tietokoneen, rummut sekä ampumisen. Hän kertoi myös kuuntelevansa mieluiten raskasta musiikkia ja katselevansa kauhuelokuvia. Hän ei seurustellut eikä halunnut lapsia. Poliisi löysi Saaren kotoa viestin, jossa hän kertoi muun muassa vihaavansa ihmiskuntaa ja ihmisrotua ja kertoi suunnitelleensa tekoa jo vuodesta 2002.


title: Kauhajoen koulusurmat

text: Saarelle oli määrätty SSRI-masennuslääkkeitä. Sen lisäksi hän otti ahdistuskohtauksiin toista lääkettä.


title: Kauhajoen koulusurmat

text: Pian koulusurmien jälkeen YouTube-videopalvelusta löydettiin videoita, joissa Saari ampuu pienikaliiperisella Walther P22 Target -pistoolilla. Osa videoista on kuvattu Sotkan ampumaradalla Kauhajoella. Joissakin videoissa Saarella oli mukana apukuvaaja. Internetissä levisi myös samana päivänä tehty tietopaketti, joka sisälsi muun muassa samoja videoita ja kuvia, joissa Saari osoitti kameraa aseellaan.


title: Kauhajoen koulusurmat

text: Matti Saari oli kotoisin Pyhäjärveltä Pohjois-Pohjanmaalta. Hänen äitinsä ammatiksi on kerrottu siivooja tai yrittäjä. Isä oli sotilashenkilöstöä ja työskenteli asevarastolla. Koulusurmien tapahtuma-aikaan hänen vanhempansa asuivat eri paikkakunnilla. Matti Saaren äiti Riitta Saari antoi 24. tammikuuta 2009 haastattelun pojastaan Ilta-Sanomille.


title: Kauhajoen koulusurmat

text: Saaren perheessä oli useita sisaruksia ja sisarpuolia. Perhe muutti usein paikkakunnalta toiselle ennen asettumistaan Pyhäjärvelle, ja Matti kävi peruskoulua ainakin kolmessa eri koulussa. Matin ollessa 17-vuotias hänen 21-vuotias isoveljensä kuoli sydänvikaan. Pyhäjärvellä Matti Saari kävi puolet yläasteesta ja aloitti myös lukion. Pyhäjärven lukion kirjoilla hän oli kahden kuukauden ajan, ja vaihtoi Kajaanin lukioon, jossa häntä ei kiusattu. Hänen lukiomenestyksensä oli heikko ja opintoja kertyi vähän. Rehtorin mukaan Saari oli yksi niistä oppilaista, jotka eivät jaksaneet lukea eivätkä pysyneet lukio-opetuksen perässä. Lopulta hän erosi koulusta. Keskeytettyään lukion Saari aloitti opinnot Nivalan ammattiopistossa, Pyhäjärven yksikön catering-linjalla syksyllä 2003. Siellä hän oli koulunsa parhaiten menestyviä oppilaita, ja hän oli myös vaihto-oppilaana opistonsa ystävyyskoulussa Unkarissa. Vuonna 2006 Saari valmistui palveluvastaavaksi.


title: Kauhajoen koulusurmat

text: Saari aloitti asepalveluksen Kainuun prikaatissa heinäkuussa 2006. Palveluksen alkuvaiheessa hänet siirrettiin kuitenkin E-luokkaan, jolloin asepalvelus keskeytetään määräajaksi ja henkilön palvelukelpoisuus arvioidaan uudelleen. Puolustusvoimat ei kerro syytä Saaren E-luokkaan siirtämiselle. Erään palvelustoverin mukaan Saarta kiusattiin palvelusaikana, eikä hän oppinut ampumista muun joukon tahdissa, vaan joutui harjoittelemaan hyökkäysammuntaa yksinään kymmeniä kertoja ilman oikeita patruunoita. Kun Saari lopulta päästettiin kovapanosammuntoihin, oli sattua onnettomuus, kun hän ampui sääntöjen vastaisesti taistelijaparinsa takaa. Tähän Saari oli palvelustoverinsa mukaan todennut: "Harmi, kun en muistanut tähdätä".


title: Kauhajoen koulusurmat

text: Kauhajoella Saari aloitti opinnot vuoden 2007 syksyllä. Ammattikorkeakoulussa hän oli keskinkertainen oppilas kemiassa ja fysiikassa.


title: Kauhajoen koulusurmat

text: Ilta-Sanomien haastattelemat tuttavat kuvasivat Saarta syrjäytyneeksi. Saaren kanssa samassa asuntolassa asunut opiskelija luonnehti häntä hiljaiseksi, mutta ei eristyneeksi. Toisaalta Saarta on kuvailtu myös sympaattiseksi ja miellyttäväksi ihmiseksi, joka oli viihtynyt koulussa hyvin Kauhajoen-aikoinaan. Naispuolisen ystävänsä mukaan Saari ei ollut ollenkaan ujo vaan jopa puhelias. Hänen on sanottu myös olleen sosiaalinen eikä syrjäänvetäytyvä, vaan keskusteleva oppilas, joka tuli hyvin toimeen opiskelutovereidensa kanssa. Opettajansa ja entisen koulukaverinsa mukaan hän oli ”ihan sympaattinen tyyppi” tai pelkästään ”tavallinen”.


title: Kauhajoen koulusurmat

text: Nivalan ammattiopiston rehtorin tietojen mukaan Saarta ei ollut kiusattu eikä hän ollut sosiaalisesti eristynyt. Erään tuttavan mukaan Saarta kuitenkin oli joskus kiusattu, ja Iltalehden mukaan hän joutui kiusatuksi varsinkin ammattikoulussa. Saari oli myös kertonut ystävälleen, että häntä oli kiusattu rankasti varsinkin yläasteella.


title: Kauhajoen koulusurmat

text: Matti Saarelle oli myönnetty vuodeksi määräaikainen aseen hallussapitolupa elokuussa 2008. Lupa oikeutti 22-kaliiperiseen pistooliin. Elokuussa 2007 Saari oli kuitenkin jäänyt kiinni rattijuopumuksesta Kalajoella, minkä perusteella poliisi olisi voinut evätä häneltä aseluvan.


title: Kauhajoen koulusurmat

text: Poliisi haastatteli Saarta koulusurmia edeltävänä päivänä, 22. syyskuuta 2008, ampumaradalla kuvatun YouTube-videon vuoksi. Haastattelun ei kuitenkaan katsottu antavan aihetta aseen tai sen hallussapitoluvan epäämiseen. Ammattikorkeakoulun rehtorin mukaan koulun henkilökunta ei tiennyt ampujan puhuttamisesta. Iltalehden mukaan Saaren opiskelija-asuntolan asukkaat kertoivat poliisin tehneen 19. syyskuuta 2008 myös kotietsinnän hänen asuntoonsa.


title: Kauhajoen koulusurmat

text: Koulusurmien jälkeen Satakunnan syyttäjänvirasto käynnisti esitutkinnan siitä, miksi poliisi ei takavarikoinut Matti Saaren asetta ennen surmatekoa. Tapausta tutkittiin tuottamuksellisena virkavelvollisuuden rikkomisena. Tammikuun lopulla 2009 määrättiin, että poliisin menettelystä nostetaan syyte. Tammikuussa 2010 antamassaan tuomiossa Etelä-Pohjanmaan käräjäoikeus vapautti syytteessä olleen rikoskomisarion kaikista syytteistä. Käräjäoikeuden mukaan komisario ei ollut päätöstä tehdessään rikkonut virkavelvollisuuttaan, vaikka päätös jälkikäteen osoittautuikin vääräksi. Käräjäoikeuden tuomio ei ollut yksimielinen. Yksi kolmesta tuomarista jätti eriävän mielipiteensä. Koska uhrien omaiset olivat ajaneet jutussa valtion rinnalla omia syytteitään ja vaatineet komisarion tuomitsemista myös kymmenestä törkeästä kuolemantuottamuksesta, oikeus määräsi omaiset maksamaan kolme neljäsosaa komisarion oikeudenkäyntikuluista, yhteensä noin 31 000 euroa. Tuomiosta valitettiin hovioikeuteen.


title: Kauhajoen koulusurmat

text: Vaasan hovioikeus tuomitsi huhtikuussa 2011 rikoskomisarion syyttäjän vaatimuksen mukaisesti tuottamuksellisesta virkavelvollisuuden rikkomisesta varoitukseen. Hovioikeuden mukaan Saaren ase olisi pitänyt ottaa poliisin haltuun, sillä poliisi oli tietoinen Saaren netissä julkaisemista teksteistä ja kuvista, jotka ihannoivat koulusurmia, ja näin oli syntynyt perusteltu syy epäillä aseen väärinkäyttöä. Hovioikeuden mukaan rikoskomisariolla ei sen sijaan ollut perusteltua syytä epäillä, että Saari itse tekee koulusurman, joten uhrien omaisten ajamat syytteet törkeistä kuolemantuottamuksista hylättiin. Hovioikeus velvoitti uhrien omaiset korvaamaan syytetyn oikeudenkäyntikuluja hovioikeudessa yhteisvastuullisesti vajaat 23 000 euroa.


title: Kauhajoen koulusurmat

text: Sekä tuottamuksellisesta virkavelvollisuuden rikkomisesta tuomittu rikoskomisario että uhrien omaiset hakivat valituslupaa korkeimmasta oikeudesta. Maaliskuussa 2012 korkein oikeus päätti, että se ei ota asiaa käsittelyyn, joten hovioikeuden tuomio jäi pysyväksi. Uhrien omaiset valittivat Euroopan ihmisoikeustuomioistuimeen, koska ampujalle oli myönnetty aselupa, vaikka hänellä oli mielenterveysongelmia. Poliisi ei myöskään ottanut tekijän asetta pois, vaikka tätä puhuteltiin vain päivää ennen ampumisia ja ampuja oli ladannut nettiin ampumisvideoita. Omaisten mukaan poliisin toiminta rikkoi ihmisoikeussopimuksen artiklaa, joka velvoittaa viranomaiset myös aktiivisiin toimiin ihmisten hengen suojelemiseksi, jos tiedossa on konkreettinen uhka. EIT otti tapauksen käsittelyyn ja pyysi helmikuussa 2016 Suomen hallitukselta selvitystä Kauhajoen koulusurmiin liittyneistä viranomaispäätöksistä.


title: Kauhajoen koulusurmat

text: Jokela-ryhmän vetäjä, varatuomari Tuulikki Petäjäniemi nimeää Kauhajoen ja Jokelan surmien yhteisiksi piirteiksi ihmisvihan, huomion tavoittelun ja yhteiskunnan vastaisen toiminnan. Hän toteaa, että molemmat tapaukset muistuttavat paljon Columbinen kouluampumista. Virginia Techin kouluampuja, Seung-Hui Cho, käytti Walther P22 -pistoolia, aivan kuten Matti Saarikin. Saari osti aseensa samalta paikkakunnalta, Jokelasta, kuin Jokelan koulusurmaaja Pekka-Eric Auvinen. Jokelassa on vain yksi liike, joka myy Saaren ja Auvisen käyttämiä asemerkkejä.


title: Kauhajoen koulusurmat

text: Tapahtuman seurauksena pääministeri Matti Vanhanen kutsui koolle hätäkokouksen, johon osallistuivat pääministerin lisäksi hallitusrintaman eduskuntaryhmien puheenjohtajat, opetusministeri Sari Sarkomaa, peruspalveluministeri Paula Risikko ja sisäasiainministeri Anne Holmlund.


title: Kauhajoen koulusurmat

text: Usea taho, muun muassa Suomen Punainen Risti, Suomen mielenterveysseura sekä Kauhajoen seurakunta järjestivät kriisiapua tapauksen johdosta. IRC-Galleria sekä Pelastakaa Lapset ry järjestivät aiheesta nuorille suunnatun kriisichatin. Väestöliiton Poikien Puhelin oli tapahtumaviikolla auki kello 21 asti.


title: Kauhajoen koulusurmat

text: Ampumatapauksen vuoksi sisäasiainministeriö peruutti poliisin asehuutokaupan, joka oli tarkoitus järjestää Riihimäellä kahdeksan päivää tapauksen jälkeen. Poliisin asehuutokaupoissa on myynnissä esimerkiksi aseita, joiden hallussapito-oikeus on peruutettu. Poliisin toimista tapauksen yhteydessä aloitettiin esitutkinta. Tutkinnanjohtajan mukaan poliisia on syytä epäillä tuottamuksellisesta virkavelvollisuuden rikkomisesta. STT:n mukaan asiassa on kyse siitä, miksei poliisi takavarikoinut Matti Saaren asetta ennen koulusurmia.


title: Kauhajoen koulusurmat

text: Onnettomuustutkintakeskuksen entinen johtaja Kari Lehtola pelkää ja tutkija Martti Lehti Oikeuspoliittisesta tutkimuslaitoksesta uskoo, että samanlaisia tekoja tulee lisää. Tapahtumasta seurasi yli 200 koulu-uhkausta, joiden vuoksi kouluja tyhjennettiin. Poliisiylijohtaja Mikko Paatero kannatti rangaistusten koventamista koulu-uhkauksista. Marraskuussa 2008 poliisi ilmoitti, että sen oma tehostettu verkkovalvonta ja yleisövihjeet saivat yhden mahdollisen kouluampumisaikeen estetyksi, mutta julkisuuteen ei ole kerrottu, missä koulussa isku olisi aiottu toteuttaa.


title: Kauhajoen koulusurmat

text: Lukuisten maiden valtionpäämiehet esittivät tapahtumaa seuraavana päivänä surunvalittelunsa Suomelle. Surunvalittelunsa uhrien omaisille ja läheisille esittivät muun muassa Venäjän presidentti Dmitri Medvedev, EU:n puheenjohtajamaan Ranskan presidentti Nicolas Sarkozy, Ruotsin ja Norjan pääministerit Fredrik Reinfeldt ja Jens Stoltenberg, Ruotsin kuningas Kaarle Kustaa, Irlannin presidentti Mary McAleese sekä Portugalin presidentti Anibal Cavaco Silva. Muun muassa Viron, Latvian ja Liettuan presidentit lisäksi esittivät surunvalittelunsa henkilökohtaisesti presidentti Tarja Haloselle ja Suomen valtuuskunnalle YK:n yleiskokouksen yhteydessä New Yorkissa. Tapauksen vuoksi järjestettiin suruliputus 24. syyskuuta 2008. Seuraavana sunnuntaina, 28. syyskuuta 2008, tasavallan presidentti Tarja Halonen osallistui surmien muistojumalanpalvelukseen Kauhajoen kirkossa.


title: Kauhajoen koulusurmat

text: Turmion Kätilöt -yhtye perui Etelä-Pohjanmaan keikkansa kunnioittaakseen uhrien muistoa ja osoittaakseen osanottonsa näiden läheisille. YouTubessa Matti Saari oli listannut Turmion Kätilöt yhdeksi suosikkiyhtyeistään. Jussi Hakulinen on tehnyt kappaleen nimeltä "Saanko laulaa tähdille?", joka kertoo Kauhajoen koulusurmista.


title: Kauhajoen koulusurmat

text: Opposition kansanedustaja, SDP:n Liisa Jaakonsaari vaati sisäministeriä, kokoomuksen Anne Holmlundia, ”vetämään johtopäätökset” eli eroamaan, jos Jokelan tapausten jälkeen aselainsäädäntö ei ole muuttunut eikä vastaavia uhkia ole opittu havaitsemaan. Holmlundin eroa vaati myös vasemmistoliiton eduskuntaryhmän puheenjohtaja Annika Lapintie, jonka mukaan aselain muutos ei ollut edennyt vaan pikemminkin päinvastoin; lisäksi Holmlund ei Lapintien mukaan tunne hallinnonalaansa eikä ole tehtäviensä tasalla. Holmlund ei nähnyt syyllistyneensä virhearvioihin, laiminlyönteihin tai väärinkäytöksiin. Hän vastasi syykseen luettavien tekijöiden puuttuvan ja sanoi eronpyynnön olevan "rintamakarkuruutta". Suomen poliisijärjestöjen liiton puheenjohtajan Yrjö Suhosen mielestä Holmlundilla ei ole mitään syytä erota tehtävästään, vaan ongelman todelliset syyt ovat lasten ja nuorten kasvatuksessa, jossa on jo monta hallitusta sitten tehty virheitä.


title: Kauhajoen koulusurmat

text: Pääministeri Vanhasen mukaan tapahtuma antaa aihetta muuttaa Suomen ampuma-aselakia.


title: Kauhajoen koulusurmat

text: Tapahtumaa seuranneella viikolla sisäasiainministeriö antoi poliisille uudet ohjeet ampuma-aseiden hallussapitolupien myöntämisestä. Vastedes käsiaseisiin ei myönnetä lupaa ensimmäisenä ampuma-aseena, paitsi jos hakija on harrastanut lajia aktiivisesti urheiluseuran valvonnassa vuoden ajan. Hallussapitolupa käsiaseeseen tulee antaa aina määräaikaisena. Luvan hakijan on esitettävä hänen omasta mielenterveydestään todistava lääkärinlausunto. Ensimmäistä lupaa hakevat on haastateltava erikseen, ja käsiaselupaa haettaessa paikalla on oltava kaksi haastattelijaa. Harrastuksen perusteella lupaa hakevan on osoitettava harrastavansa kyseistä lajia.


title: Kauhajoen koulusurmat

text: Westboron baptistikirkko lähetti surmapäivänä tiedotteen, jonka mukaan Jumala lähetti ampujan rangaistukseksi Suomen synneistä, etenkin myönteisestä suhtautumisesta homoihin. Uskonlahkon edustajat aikoivat tulla Suomeen osoittamaan mieltään uhrien hautajaisiin.


title: Kauhajoen koulusurmat

text: 17. helmikuuta 2010 Kauhajoen koulusurmien syitä selvittänyt tutkijalautakunta julkaisi loppuraporttinsa. Raportin mukaan surmaajalla oli ollut mielenterveysongelmia kymmenen vuoden ajan ja ampujan sen hetkinen elämäntilanne myötävaikutti ongelmien kärjistymiseen. Raportti ei kuitenkaan osannut sanoa, miksi Saaren mielenterveysongelmat kanavoituivat koulusurmiksi.


title: Kauhajoen koulusurmat

text: Vastaavien onnettomuuksien estämiseksi tutkijalautakunta suositti, että käsiaseet joilla voidaan ampua lyhyessä ajassa useita laukauksia tulisi kerätä korvausta vastaan pois ja uusien hankkimislupien myöntäminen näille aseille lopetettaisiin. Muiden aseiden osalta lautakunta suositti lupaehtojen tiukentamista niin, että aseen hallussapidon ikäraja nostettaisiin 20 vuoteen, luvista tehtäisiin määräaikaisia ja luvan saajalta edellytettäisiin vähintään kahden vuoden ampumaharrastusta.


title: Kauhajoen koulusurmat

text: Aselupien kiristämisen lisäksi raportti suositti nuorten mielenterveystyön kehittämistä. Opiskelijaterveydenhuollon resursseja tulisi kasvattaa mielenterveyspalveluiden osalta ja opiskelijoilla tulisi olla pakollisia terveystarkastuksia. Raportin mukaan myöskään alle 23-vuotiaille ei tulisi aloittaa mielenterveyslääkehoitoa ilman psykiatriaan tai nuorten psyykenlääkehoitoon perehtyneen lääkärin tutkimusta.


title: Täydellinen maailma (elokuva)

text: Täydellinen maailma ("A Perfect World") on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993.


title: Täydellinen maailma (elokuva)

text: Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut.


title: Täydellinen maailma (elokuva)

text: "Video-oppaassa" vuodelta 1994 Bello Romano pitää "Täydellistä maailmaa" onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" pitää elokuvaa paikoin paikallaan polkevana ja antaa sille kaksi ja puoli tähteä neljästä.


title: Abdecalas

text: Pyhä Abdecalas (tai Abdelas) oli persialainen iäkäs pappi, joka surmattiin marttyyrinä perimätiedon mukaan Persian hallitsijan Sapor II:n hallitessa yhdessä toisen papin Ananiaan ja noin sadan muun kristityn kanssa pitkänäperjantaina vuonna 345. Kreikkalainen historioitsija Sozomenus arvioi, että Saporin 40-vuotisella hallintokaudella surmattiin yhteensä noin 16 000 kristittyä. Abdecalas on Idän apostolisen kirkon pyhimys ja hänen muistopäiväänsä vietetään 21. huhtikuuta.


title: AFL-CIO

text: AFL-CIO () on yhdysvaltalainen ammattijärjestö ja on Ammattiyhdistysliikkeen maailmanjärjestön ITUC:n jäsenjärjestö. Järjestö on perustettu vuonna 1955, kun AFL ja CIO-ammattijärjestöt yhdistyivät CIO:n puheenjohtajan Walter Reutherin käymissä neuvotteluissa. Järjestössä on yli 10 miljoonaa jäsentä. Suurin AFL-CIO:n työntekijäjärjestöistä on valtion, osavaltioiden ja kuntien työntekijäjärjestö (AFSCME), jossa on yli miljoonaa jäsentä. AfL-CIO:lla on vähän valtaa sen jäsenliittojen asiohin.


title: AFL-CIO

text: Hallituksen nykyiset jäsenet:


title: Keskianomalia

text:
Keskianomalia M on taivaankappaleen paikkavektorin kulma kuvitteellisella ympyräradalla, jonka keskipiste vastaa ellipsiradan polttopisteiden keskiarvoa ja nopeus ellipsiradan keskinopeutta. kuvitteellinen ympyrärata on apuympyrä, jota käytetään apuna kappaleen todellisen paikan laskemisessa.
Keskianomalia ilmoitetaan perihelin tai vastaavan lähimmän etäisyyden suhteen ja planeetan liikeen suuntaan.


title: Keskianomalia

text: , jossa t on radalla kulunut aika ja T kiertoaika.


title: Keskianomalia

text: Jos keskianomalia on täysi ympyrä eli 360 astetta tai 2*pii radiaania, kappale on kiertänyt koko taivaankappaleen.


title: Keskianomalia

text: Monesti keskianomalia M ilmoitetaan radiaaneina ajan suhteen, jolloin


Keskianomalia


title: Keskianomalia

text: jossa t on kappaleen radallaan kulkema aika, T kiertoaika, ja M2-M1 on keskianomalia M radiaaneina.


title: Keskianomalia

text: Astrodynamiikassa keskianomalia M lasketaan


title: Keskianomalia

text: jossa:


title: Keskianomalia

text: Ja toisaalta Keplerin yhtälön mukaan:


title: Marko Đoković

text: Marko Đoković (s. 20. elokuuta 1991) on serbialainen tennispelaaja. Hänen veljensä on maailman tämän hetken parhaimpiin tennispelaajiin kuuluva Novak Đoković. Parhaimmillaan Marko on ollut ATP-maailmanlistan sijalla 628 marraskuussa 2010.


title: Marko Đoković

text: Marko Đoković osallistui nelinpelipelaajana ATP-turnaukseen ensimmäisen kerran heinäkuussa 2007. Veljensä Novak Đokovićin kanssa hän hävisi Umaqin turnauksen ensimmäisellä kierroksella ranskalaisparille Mathieu Montcourt / Edouard Roger-Vasselin eräluvuin 5–7, 1–6.


title: Marko Đoković

text: Ensiesiintymisensä ATP-turnauksen kaksinpelin pääsarjassa Marko Đoković suoritti syyskuussa 2008 Bangkokissa, jonka turnaukseen hän sai villin kortin. Hän hävisi ensimmäisellä kierroksella Jarkko Niemiselle eräluvuin 2–6, 0–6. Samassa turnauksessa hän pelasi nelinpeliä Novakin kanssa, mutta he hävisivät ensimmäisellä kierroksella Fabrice Santorolle ja Jo-Wilfried Tsongalle.


title: Marko Đoković

text: Ensimmäisen ATP-tason voittonsa Đoković saavutti Serbia Openin nelinpelissä Darko Madjarovskin kanssa. He voittivat toukokuussa 2009 pelatussa ensimmäisen kierroksen ottelussa ykköseksi sijoitetun parin, Daniel Nestor / Nenad Zimonjić luvuin 7–6, 2–6, 10–6.


title: Ulla Jokisalo

text:
Ulla Jokisalo (s. 27. tammikuuta 1955 Kannus) on suomalainen valokuvataiteilija. Hän on osaltaan vaikuttanut siihen että valokuvasta on tullut Suomessa keskeinen nykytaiteen ilmaisumuoto..
Jokisalo opiskeli vuodesta 1977 lähtien Taideteollisen korkeakoulun valokuvataiteen osastolla, josta hän valmistui vuonna 1983. Jokisalo halusi tulla taiteilijaksi ja päätyi valokuvataiteeseen, vaikka ei opiskelunsa alussa tiennyt valokuvauksen tekniikasta juuri mitään. Taideteollisen korkeakoulun professorina hän työskenteli 2000-luvun alussa.


title: Ulla Jokisalo

text: Jokisalon useimpia teoksia voidaan luonnehtia omaelämäkerrallisiksi sekä oman kielen ja identiteetin rakentamiseksi. Hänen kuvallisessa ajattelussaan sekoittuvat menneisyys ja nykyhetki sekä todellisuus ja fiktio. Teoksissa muisti ja muistikuvat ovat olleet usein keskeisinä lähtökohtina, ja merkittävänä kuvien teemana ovat olleet lapsuus ja nuoruus sekä äidin ja tyttären väliset suhteet. Valokuvat ovat hänen teoksissaan yleensä vain perusmateriaalia, josta Jokisalo työstää montaasimaisen teoksen muun muassa leikkaamalla ja ompelemalla ja johon hän liittää myös muita elementtejä, esimerkiksi saksia, neuloja tai lankoja.


title: Ulla Jokisalo

text: Jokisalon teoksissa on usein nähty feministisiä ja psykoanalyyttisiä viittauksia, jotka luovat teoksiin syvempiä kuvatasoja ja kerronnan ulottuvuuksia. Kuvissa voidaan nähdä viittauksia pelkoihin ja uhkiin, mielipahaan ja ahdistaviin roolimuotteihin sekä psyyken koskemattomuuden loukkaamiseen. Syvemmillä tasoilla teoksissa voidaankin nähdä intensiivisiä tuskan ja intohimon ilmauksia sekä voimakkaita vallan, kärsimyksen ja alistumisen symboleita. Tuoreimpien teosten perusteella häntä on luonnehdittu fantasiafeministiksi.


title: Ulla Jokisalo

text: Vuonna 2001 valtion valokuvataidetoimikunta myönsi Jokisalolle valokuvataiteen valtionpalkinnon. Vuosina 2004–2009 Jokisalo toimi taiteen keskustoimikunnan nimittämänä taiteilijaprofessorina. Vuonna 2010 Jokisalo palkittiin Pro Finlandia -kunniamerkillä.


title: Matti Saari

text: Matti Saari voi tarkoittaa muun muassa seuraavia henkilöitä:


title: József Szabó

text: József Szabó -nimisiä henkilöitä:


title: Eksentrinen anomalia

text:
Eksentrinen anomalia E on taivaankappaleen paikkavektorin kulman ja periaspiksen välinen kulma mitattuna keskuskappaleesta heijastettuna apuympyrälle.
Se on ellipsirataa kiertävän taivaankappaleen paikkaa laskettaessa käytetty apuluku, joka saadaan laskettua radan eksentrisyydestä ja keskianomaliasta.


title: Eksentrinen anomalia

text: Kun tunnetaan kappaleen etäisyys keskuskappaleesta r, radan isoakselin puolikas a ja kappaleen radan eksentrisyys e, saadaan eksentrine anomalia E


title: Eksentrinen anomalia

text: Säteen eli paikkavektorin itseisarvon ja anomalian suhde on


title: Eksentrinen anomalia

text: ja


title: Walter Lapeyre

text: Walter Lapeyre (s. 9. helmikuuta 1976 Pau) on ranskalainen pistooliampuja.


title: Walter Lapeyre

text: Lapeyre on saavuttanut MM-kilpailuissa miesten sarjassa joukkuepronssia 10 m ilmapistoolissa Zagrebissa 2008. Lisäksi hän on saavuttanut poikien sarjassa joukkuehopeaa 10 m ilmapistoolissa ja 25 m vakiopistoolissa, sekä joukkuepronssia 25 m urheilupistoolissa Milanossa 1994.


title: Walter Lapeyre

text: Olympialaisissa Pekingissä 2008 Lapeyre oli kuudes 10 m ilmapistoolissa tuloksella 680.3 (581+99.3), jolla hän 1.7 pisteen päähän pronssista, ja 24. 50 m pistoolissa tuloksella 552, jolla hän jäi finaalipaikasta seitsemän pisteen päähän.


title: David Jones (ohjaaja)

text: David Hugh Jones (s. 19. helmikuuta 1934 Poole, Dorset – 19. syyskuuta 2008) oli brittiläinen teatteri- ja televisio-ohjaaja, joka toimi myös elokuvaohjaajana. Hänen elokuvaohjauksiinsa lukeutuu muun muassa "Takaisin helvetistä" vuodelta 1989. Jones ohjasi myös muutamia televisiosarjoja, kuten "Seitsemäs taivas" ja "Chicagon lääkärit".


title: Oleh Omeltšuk

text: Oleh Omeltšuk (, s. 7. kesäkuuta 1983) on ukrainalainen pistooliampuja.


title: Oleh Omeltšuk

text: Omeltšuk on saavuttanut MM-kilpailuissa Lahdessa 2002 poikien joukkuekultaa 50 m vapaapistoolissa.


title: Oleh Omeltšuk

text: Olympialaisissa Pekingissä 2008 Omeltšuk oli 50 m pistoolissa neljäs tuloksella 658,9 (563 + 95,9), häviten pronssin Vladimir Isakoville uusinnassa 9,1–6,5, ja 10 m ilmapistoolissa 16. tuloksella 579, jolla hän jäi kahden pisteen päähän finaalipaikasta.


title: JuiceRemuDave – Live!

text: JuiceRemuDave – Live! on Juice Leskisen, Remu Aaltosen ja Dave Lindholmin live-albumi, joka sisältää heidän kiertueensa päätöskeikan Helsingin Nosturissa 16.3.2002. Se julkaistiin 24. syyskuuta 2008.


title: Walther P22

text:
Walther P22 on Carl Walther GmbH Sportwaffenin valmistama .22 LR -kaliiperinen massasulkuinen, itselataava pistooli. Tavallisen P22-version lisäksi asetta valmistetaan pidempipiippuisena P22 Target -mallina. Mallit ovat keskenään yhteensopivia, joten piippuosan voi myös vaihtaa. Suomessa piippua ei voi laillisesti vaihtaa Target-mallissa lyhyempään, koska ase muutoksen jälkeen alittaa taskuaseelle asetetun kokorajan.
Ase on varustettu sekä yksi- että kaksitoimisella laukaisulla sekä säädettävällä takatähtäimellä.


title: Walther P22

text: Walther P22-pistooli on lippaallinen, itselataava, massasulkuinen pistooli, ilman lukon ja luistin jäykkäyhteyttä.


title: Walther P22

text: Aseen piippu (pituus 127 mm) ja lukko on valmistettu teräksestä. Piipun päähän on asennettu suujarrua muistuttava kevytmetallista valmistettu koristekappale, joka käytännössä toimii muovista valmistetun jyvän kiinnitysalustana.


title: Elburs

text: Elburs tai Elbursvuoret on vuorijono Iranin pohjoisosissa. Se ulottuu Armenian rajalta Kaspianmerelle ja idässä Turkmenistanin ja Afganistanin rajoille. Lähi-idän korkein vuori Damavand (5 604 m) on osa Elbursia.


title: Elburs

text: Vuorijono on kapea, leveydeltään vain 60–130 kilometriä. Sen korkeimmissa osissa on useita laskettelukeskuksia.


title: Elburs

text: Elbursvuoria ei tule sekoittaa Venäjän Kaukasuksella sijaitsevaan Elbrus-vuoreen.


title: Adam Beechen

text: Adam Beechen (s. 22. joulukuuta 1968 Illinois, Yhdysvallat) on yhdysvaltalainen sarjakuvien kirjoittaja, joka tunnettaan kenties parhaiten "Countdown to Final Crisis" -sarjakuvan yhteiskirjoituksesta muun muassa Paul Dinin, Tony Bedardin ja Jimmy Palmiottin kanssa. Sarjakuvien parissa hän kirjoittanut tarinoita enimmäkseen DC Comicsille muun muassa Robinista ja Teinititaaneista. Näiden lisäksi Beechen on käsikirjoittanut jaksoja animaatiosarjoihin, kuten "Ipanat", "Jackie Chan seikkailee", "" ja "The Batman".


title: Kristiina Kokko

text: Kristiina Susanna Kokko (s. 16. tammikuuta 1978) on suomalainen poliitikko. Hän työskentelee Akavassa kehityspäällikkönä. Hän on toiminut opetus- ja kulttuuriministeri Sanni Grahn-Laasosen erityisavustajana ja ympäristöministeri Sanni Grahn-Laasosen erityisavustajana.


title: Kristiina Kokko

text: Ennen Grahn-Laasosen erityisavustajan tehtäväänsä hän on työskennellyt Akavan asiantuntijana vuodesta 2012.


title: Kristiina Kokko

text: Kokko työskenteli kokoomuksen puoluetoimistossa poliittisena suunnittelijana vuonna 2008. Tämän jälkeen hän toimi sisäasiainministeri Anne Holmlundin erityisavustajana tammikuusta 2009 lokakuuhun 2010 ja eduskunnan varapuhemies Pekka Ravin erityisavustajana 2011–2012. Hän on toiminut myös kansanedustajien Heikki A. Ollilan ja Paula Risikon eduskunta-avustaja.


title: Kristiina Kokko

text: Kokko on aikaisemmin toiminut Suomen ammattikorkeakouluopiskelijayhdistysten liitto SAMOK:n pääsihteerinä, Kokoomuksen opiskelijaliitto Tuhatkunnan puheenjohtajana, Tradenomiliiton pääsihteerinä ja Kansallisen Sivistysliiton välaikaisena pääsihteerinä. Vuodesta 2012 Kokko on ollut YTHS:n hallituksen puheenjohtaja.


title: Kristiina Kokko

text: Koulutukseltaan Kokko on tradenomi/BBA ja teologian maisteri.


title: Kristiina Kokko

text: Kokko on ollut ehdolla kunnallisvaaleissa 2008 ja 2012 Helsingissä ja eduskuntavaaleissa 2003 Helsingin vaalipiirissä.


title: Cape Agulhas

text: Cape Agulhas (joskus myös "Kap Agulhas") on Afrikan mantereen eteläisin kärki, joka sijaitsee Etelä-Afrikan tasavallassa noin 175 kilometriä Hyväntoivonniemestä itään. Lännessä Atlantilla virtaa Eteläiseltä jäämereltä kylmä merivirta ja idästä Intian valtameren puolelta lämmin Agulhasinvirta. Merivirrat kohtaavat Cape Agulhasin tienoilla, mikä selittää seudun kuuluisan myrskyisyyden. Niemenkärjen pituuspiiri on sovittu Atlantin ja Intian valtamerten rajaksi.


title: Tribuuttialbumi

text: Tribuuttialbumi on musiikkialbumi, jolla yksi tai useampi artisti esittää omia versioitaan jonkun toisen artistin aiemmin tekemistä kappaleista. Tribuuttialbumi voi olla kunnianosoitus jollekin tietylle artistille, lauluntekijälle tai jollekin laajemmalle ryhmälle tai jopa kokonaiselle musiikkigenrelle. Suomessa on julkaistu 2000-luvulla useita tribuuttialbumeita myös edelleen keikkaileville yhtyeille.


title: Dawn of the Deli Creeps

text: Dawn of the Deli Creeps on Bucketheadin ja hänen silloisen yhtyeensä Deli Creepsin ensimmäinen täyspitkä albumi vuodelta 2005. Kappaleiden sanoitukset sisältävät makaaberia sekä absurdia huumoria, ja kappaleissa on paljon puheosia. Bucketheadin kitaransoitto albumilla vaihtelee hetkittäisistä jazz-vihahteista suoraan robottimaiseen tilutukseen ja lähes tyylipuhtaisiin metalliriffeihin.


title: Le Sommeil

text: Le Sommeil (), joka tunnetaan myös nimellä Les Dormeuses on ranskalaisen realistisen taidemaalari Gustave Courbet'n (1819–1877) kooltaan 135 x 200 cm oleva öljyvärimaalaus vuodelta 1866.


title: Le Sommeil

text: Maalaus esittää kaksi alastonta nukkuvaa naista makaamassa vuoteella jalat yhteen kietoutuneina, vieressä rikkoutunut helminauha. Maalaus on samanaikaisesti sekä hämmentävän provokatiivinen että täynnä viattomuutta. Sitä on pidetty Courbet'n uneksimista ja ruumiin hekumallista kauneutta ylistävänä mestariteoksena.


title: Le Sommeil

text: Toimeksianto taulun maalaamiseksi tuli taiteen keräilijältä ja turkkilaiselta diplomaatilta Khalil-Beyltä. Sen toisena mallina tiedetään toimineen Courbet'n ja James McNeill Whistlerin kuuluisien maalausten mallin Joanna Hiffernanin, jonka uskotaan toimineen myös muun muassa Courbet'n samana vuonna maalaaman "Maailman alkuperän" mallina.


title: Le Sommeil

text: Gourbet'n signeeraus ""G. Courbet, 66"" löytyy maalauksen oikeasta alareunasta.


title: Le Sommeil

text: Maalaus kuuluu nykyään Pariisin Petit Palaisin kokoelmiin.


title: Osaa mieskin sanoittaa

text: Osaa mieskin sanoittaa – Mikko Saarelan lyriikoita Eestä Äffään on Poko Rekordsin julkaisema kokoelmalevy, joka sisältää otsikkonsa mukaisesti Mikko Saarelan sanoituksia. Levy julkaistiin 1. lokakuuta 2008.


title: Osaa mieskin sanoittaa

text: Albumi on jaettu teemoittain viiteen osaan: Rakkauslauluja, Lauluja rauhasta ja suvaitsevaisuudesta, Luonnon ja eläinten puolesta, Politiikkaa sekä Popmusiikista ja populaarikulttuurista. Levyn kansivihko sisältää Saarelan omat kommentit tekstien taustoista.


title: Tragopaanit

text: Tragopaanit ("Tragopan") on aitokanojen heimoon kuuluva lintusuku.


title: Karl Hägg

text: Karl Axel Hägg (16. tammikuuta 1888 Porvoo – 22. toukokuuta 1956) oli suomalainen jääkäriluutnantti. Hänen vanhempansa olivat työmies Gustaf Hägg ja Amanda Gustafsson. Hänet vihittiin avioliittoon vuonna 1919 Hilja Maria Meskasen kanssa.


title: Karl Hägg

text: Hägg kävi kansakoulun ja suoritti yksityisesti keskikoulukurssin Viipurin reaalikoulussa vuonna 1925. Hän suoritti liikuntakasvatuskurssin Jyväskylässä vuonna 1919 ja Divisioonantalousaliupseerikurssin vuonna 1938 sekä armeijan palotorjuntakurssin vuonna 1944.


title: Karl Hägg

text: Hägg työskenteli merimiehenä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Karl Hägg

text: Hägg astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen laivamiehenä pataljoonan kotimaahan tykistöpatteria kuljettavaan höyrylaiva S/S Castoriin. Suomeen hän kumminkin rantautui laivasta vasta toukokuun alussa 1918 ja hänet komennettiin 4. toukokuuta 1918 alkaen 1. jääkärirykmentin 2. jääkäripataljoonaan 3. komppaniaan, mistä muodostettiin myöhemmin Kaartin Jääkäripataljoona.


title: Karl Hägg

text: Hägg siirrettiin 12. heinäkuuta 1918 koulutusaliupseeriksi Pioneerikoulutuspataljoonaan, josta hänet siirrettiin edelleen 18. kesäkuuta 1919 Pioneeripataljoona 2:een, mistä hänet siirrettiin 6. syyskuuta 1927 Erilliseen kenttälennätinkomppaniaan ja 15. syyskuuta 1928 alkaen Karjalan kaartin rykmenttiin toimitusjoukkueen vääpeliksi ja 1. toukokuuta 1934 alkaen Pioneeripataljoonaan aliupseerikoulun vääpeliksi. Omien töidensä ohella hän oli myös komennettuna Kouvolan ratarakennustyökomennuskunnan johtajana vuonna 1923 ja Helsingin tykistökoeampumaradan räjäytystöiden johtajana vuosina 1926–1927.


title: Karl Hägg

text: Hägg toimi koulutusaliupseerina Kadettikoulussa vuonna 1919 ja ratsuväen upseerien ja aliupseerien pioneerikursseilla vuonna 1919 ja Reserviupseerikoulun ja upseerien pioneerikursseilla vuonna 1921 sekä uudelleen Reserviupseerikoulussa vuosina 1922–1923.


title: Karl Hägg

text: Hägg osallistui talvisotaan 25. Pioneerikomppanian vääpelinä ja varapäällikkönä ja osallistui viivytystaisteluihin Salmi–Pitkäranta-akselilla ja mottitaisteluihin Laatokan pohjoispuolella. Välirauhan aikana hän toimi talousupseerina Pioneerikoulutuskomppaniassa ja talouspäällikkönä Pioneeripataljoona 2:ssa ja myöhemmin komppanianpäällikkönä. Jatkosodan puhjettua hänet komennettiin 7. Siltakomppanian päälliköksi ja edelleen Pioneeripataljoona 25:n ase- ja viestiupseeriksi, kunnes hänet sijoitettiin Pioneerikoulutuskomppanian komendantin apulaiseksi, hevos- ja majoitusupseeriksi sekä palopäälliköksi. Vakinaisesta palveluksesta hän erosi sotien jälkeen ja muutti Korialle ja ryhtyi liikemieheksi. Hänet haudattiin Porvooseen.


title: Tampere Unitedin kausi 2008

text: Tampere United lähti Veikkausliiga-kauteen 2008 hallitsevana mestarina. Kausi oli Tampere Unitedin yhdeksäs pääsarjatasolla. Joukkueen valmentajana toimi Ari Hjelm.


title: Tampere Unitedin kausi 2008

text: United teki ennen kauden alkua muutamia pelaajahankintoja, koska seuran urheilutoimenjohtajaksi siirtynyt Jarkko Wiss ja opiskeluihin keskittyvä Miki Sipiläinen lopettivat pelaajauransa kauteen 2007 jälkeen. Lisäksi Juska Savolainen siirtyi norjalaiseen Rosenborgiin ja Jussi-Pekka Savolainen Kuopion Palloseuraan. Joukkueeseen saapuivat ennen kauden alkua Chris James, Vili Savolainen ja Rafinha.


title: Tampere Unitedin kausi 2008

text: Veikkausliigaa edeltävässä Liigacupissa Tampere United eteni puolivälieriin, missä joukkue putosi Turun Interiä vastaan käydyssä ottelussa rangaistuspotkukilpailun jälkeen.


title: Tampere Unitedin kausi 2008

text: Veikkausliiga ei lähtenyt käyntiin odotetulla tavalla. Joukkue keräsi kuudesta ensimmäisestä ottelusta vain kolme pistettä, ja vasta seitsemännessä pelissä tuli kauden avausvoitto. Joukkuetta vaivasivat alkukaudesta lukuisat loukkaantumiset . EM-kisojen aiheuttaman tauon jälkeen United siirtyi käyttämään taktiikkaa, jossa aiemmin yleensä topparina pelannut lähes kaksimetrinen Henri Myntti siirrettiin kärkeen. Tämä tuotti tulosta, ja Myntti nousi nopeasti joukkueen maalitilaston kärkeen. Vaikka peliesitykset paranivat, ei pisteitä tullut riittävästi kärkijoukkueiden saavuttamiseksi. Valmentaja Hjelm totesikin, että loppukaudella Suomen Cupissa menestyminen on erityisen tärkeää Europelipaikan saavuttamiseksi . Joukkue sijoittui lopulta Veikkausliigassa seitsemänneksi. Henri Myntti jakoi Veikkausliigan maalikuninkuuden Hongan Aleksandr Kokon kanssa kolmellatoista osumallaan.


title: Tampere Unitedin kausi 2008

text: Suomen Cupissa Tampere United aloitti 14–0 -voitoilla FC Espoon kakkosjoukkueesta. Tämä on Unitedin seurahistorian suurin voitto virallisessa ottelussa. Seuraavalla kierroksella TamU voitti FC Viikingit. Kahdeksannen kierroksen ottelussa FC Honka pudotti TamU:n jatkosta kahdella jatkoaikamaalillaan . TamU ei näin ollen pelaa kansainvälisiä otteluita kaudella 2009.


title: Tampere Unitedin kausi 2008

text: Eurokentillä TamU eteni Mestarien liigan toiselle karsintakierrokselle. Ensimmäisellä kierroksella Tampere United pudotti montenegrolaisen FK Budućnost Podgorican yhteismaalein 3–2. Toisella kierroksella slovakialainen FC Artmedia Petržalka pudotti Unitedin jatkosta.


title: Tampere Unitedin kausi 2008

text:
Kesäkuussa Tampere United pelasi ystävyysottelun ruotsalaista Djurgårdenia vastaan 10-vuotisjuhliensa kunniaksi.
Tampere United eteni toiselle karsintakierrokselle yhteismaalein 3–2.


title: Tampere Unitedin kausi 2008

text: Tampere United putosi jatkosta, Artmedia eteni kolmannelle karsintakierrokselle yhteismaalein 7–3.


title: Tampere Unitedin kausi 2008

text: Tampere United aloitti Suomen Cupin hallitsevana mestarina 6. kierrokselta.


title: Tampere Unitedin kausi 2008

text: 6. kierros


title: Tampere Unitedin kausi 2008

text: 7. kierros


title: Tampere Unitedin kausi 2008

text:
8. kierros (puolivälierä)
10-vuotisjuhlaottelu
Tampere Unitedin maalintekijät Veikkausliigassa 2008.


title: Tampere Unitedin kausi 2008

text: ¹ Jakoi Veikkausliigan maalikuninkuuden Hongan Aleksandr Kokon kanssa.


title: Rautatie (täsmennyssivu)

text: Rautatie, rautatiet voi tarkoittaa seuraavia asioita:


title: Aasianfrankoliinit

text: Aasianfrankoliinit ("Francolinus") on aitokanojen heimoon kuuluva lintusuku. Siihen kuuluu viisi Aasiassa elävää lajia. Aiemmin sukuun luokiteltiin enemmän lajeja, jotka kuitenkin havaittiin polyfyleettisiksi. Suku on sen perusteelle jaettu uudelleen. Sukuun "Francolinus" jäivät vain Aasiassa elävät lajit, kun muut lajit siirrettiin afrikanfrankoliineihin ("Pternistis"), pensasfrankoliineihin ("Peliperdix") ja ruskofrankoliineihin ("Scleroptila").


title: Aine ja Energia: Fysiikan tietokirja

text: Aine ja Energia: Fysiikan tietokirja on peruskoulun yläkoulun luokille tarkoitettu fysiikan oppikirja. Sen ovat kirjoittaneet Suvi Aspholm, Heikki Hirvonen, Jukka Hongisto, Jari Lavonen, Anu Penttilä, Heikki Saari ja Jouni Viiri. Kirja ilmestyi vuonna 2001 WSOY:n kustantamana.


title: Taivaskero

text:
Taivaskero eli Himmelriiki on Muoniossa Pallas-Yllästunturin kansallispuistossa sijaitsevan Pallastunturin korkein laki. Se on 809,1 metriä korkea.
Taivaskerolla sytytettiin oma olympiatuli vuonna 1952, josta on muistona kivinen laatta tunturin huipulla.


title: Räpylä

text:
Räpylä on pesäpallossa, baseballissa ja softballissa käytettävä käsine
pallon kiinniottamiseen. Myös jääkiekossa ja kaukalopallossa maalivahti käyttää räpylää. Räpylöitä suunnitellaan sekä oikea- että vasenkätisille. Suomessa pesäpalloräpylöitä valmistaa esimerkiksi Karhu ja J-Pesis.


title: Fasaanit (suku)

text: Fasaanit ("Phasianus") on aitokanojen heimoon kuuluva lintusuku. "Fasaani" tulee kreikankielisestä ilmaisusta "Phasisjoelta kotoisin oleva lintu". Fasaaneja on kahta lajia, mutta monia peltokanojen heimon sukuja kutsutaan myös fasaaneiksi. Koiraat ovat naaraita koristeellisempia.


title: Fasaanit (suku)

text:
Sukuun kuuluvia lajeja ovat fasaani ja viherfasaani, joita tavataan Japanissa. Japanista laji on alalajien avulla levinnyt Kaukasukselta Kiinan itäosiin ja Formosalle. Metsästystä varten fasaania on istutettu suureen osaan Pohjois-Amerikkaa ja lähes koko Eurooppaan sekä Havaijille. Alkuperäistä istutettua muotoa on risteytetty kiinalaisen sepelfasaanin kanssa. Suomessa istuttaminen aloitettiin jo 1900-luvun alussa.
Länsimaisessa symboliikassa fasaani ei ole tärkeä lintu. Se on käsitetty rinnakkaiseksi feeniks-linnulle, etenkin kultafasaani, jonka uloste antoi antiikin kansanuskomusten mukaan voimaa. Kiinassa fasaanin käheää huutoa on pidetty ukkosen vertauskuvana, sateen ennusmerkkinä ja liitetty maailmankaikkeuden alkuprinsiippiin jangiin. Fasaanin on uskottu kykenevän muuttamaan itsensä osteriksi tai käärmeeksi ja olevan sitten jinin ruumiillistuma (ks. jin ja jang). Kultafasaani oli yksi keisarin kahdestatoista arvomerkistä ja symboloi kuningatarta. Silti se on herättänyt enemmän kielteisiä kuin myönteisiä mielikuvia. Fasaanin huutoa on pidetty tulvan, siveettömyyden, viettelyksen ja yliluonnollisen turmion vertauskuvana.


title: Renaissance Capital

text: Renaissance Capital vuonna 1995 perustettu on Moskovassa pääkonttoriaan pitävä investointipankki, joka keskittyy täysin kehittyville markkinoille, Venäjälle, IVY-maihin ja Saharan eteläpuoliseen Afrikkaan.


title: Renaissance Capital

text: Renaissance Capital ajautui konkurssin partaalle syyskuun 2008 talouskriisin aikana, mikä pakotti sen entisen pääomistajan Stephen Jenningsin myymään 50 % + yhden osakkeen Mihail Prohorovin Onexim Groupille ja Polyus Goldille 500 miljoonan US-dollarin hintaan.


title: Renaissance Capital

text: Yhdysvaltalaisten Goldman Sachsin ja Morgan Stanleyn luovuttua saman kriisin aikana investointipankkistatuksestaan (muuttuivat liikepankeiksi) Renaissance Capital on luultavasti maailman suurin jäljellä oleva investointipankki.


title: Energiavarat maailmassa

text: Tämä artikkeli käsittelee maailman energiavaroja. Energian kulutuksesta kertoo energiankulutus maailmassa.


title: Energiavarat maailmassa

text: Yleinen öljyvarantojen kokonaisarvio on 2000 mrd. barellia (tynnyriä) ja ASPO:n mukaan 1850 mrd. barellia. Tästä määrästä vuoden 2003 lopussa öljyä oli kulutettu 920 mrd. tynnyriä. Pumppaamalla saadaan 36 % öljystä. Sen jälkeen käytetään tehostettuja ja kalliimpia menetelmiä, joihin sisältyy hiilidioksidin pumppaus öljykerrokseen. Yli 300 metrin syvyydessä meressä olevaa öljyä opittiin käyttämään vuonna 2001. Vuoden 2003 alussa syvänmeren öljyä oli löydetty yhteensä 47 mrd. barellia: Brasilia, Meksikonlahti, Angola ja Nigeria. 2/3 öljyvaroista on Lähi-idässä. PB:n luvut öljyreserveistä eivät välttämättä täytä SEC:n määritelmiä tai edusta PB:n omaa näkemystä. Lähi-idän öljy-yhtiöiden geologin geologian tohtori Michael Smithin mukaan, jos kysyntä kasvaa 1,5 % vuodessa, tuotanto on rajoittavaa vuonna 2011.


title: Energiavarat maailmassa

text: Epäkonventionaalinen öljyä on yhteensä 7000 mrd. barrelia, josta 700 mrd. barrelia on luettavissa käyttökelpoiseksi reserviksi. Öljyliuskeen ja öljyhiekan käyttöön liittyy suuri energian ja veden kulutuksen ongelma ja jäljelle jää jätteet. Öljyhiekasta ja liuskeesta on 87 % kolmessa maassa: Kanada 36 %, USA 32 % ja Venezuela 19 %.


title: Energiavarat maailmassa

text: Colin Campbellin työnä uransa lopussa konsulttina Petroconsultants –yhtiössä oli kerätä tiedot 18 000 öljykentästä. Uppsalassa toimivan ASPO:n (2001) perustajan Colin Campbellin mukaan kaasuvarat ovat 280 000 mrd. kuutiota, mikä vastaa 1 800 mrd. öljytynnyriä. Kaasuvaroista on käytetty neljäsosa. Yhdysvalloissa on 10 % maailman kaasuvaroista. Vuonna 2004 Yhdysvallat oli kuluttanut 40 % kaasuvaroistaan.


title: Energiavarat maailmassa

text: Energia-alan yhtiöiden yhdistyksen mukaan nykyisellä kulutuksella maailman tunnettujen kivihiilivarojen on arvioitu riittävän 200 vuotta.


title: Energiavarat maailmassa

text:
Koko maailmassa on käytettävissä olevaa kivihiiltä yhteensä 847 488 000 000 tonnia.
Yksi tonni kivihiiltä sisältää noin 745 kg hiiltä. Siten ihmiskunnan ulottuvilla oleva kivihiilireservi sisältää 632 226 048 000 tonnia hiiltä.


title: Energiavarat maailmassa

text: OECD:n ydinenergiajärjestön NEA:n ja YK:n alaisen IAEA:n yhteisen raportin mukaan alle 130 dollarin kilohinnalla taloudellisesti käytettävissä olevat tunnetut malmivarannot ovat runsaat 4,7 miljoonaa tonnia, mikä riittäisi nykyisten reaktorien tarpeisiin seuraavaksi 85 vuodeksi.


title: Energiavarat maailmassa

text: Ydinvoima vastaa 17 % sähkönkäytöstä, mutta vain 2,5 % loppuenergiasta.


title: Energiavarat maailmassa

text: IPCC:n mukaan vuonna 2004 maapallon 2 °C lämpötilan nousu on kynnys, jonka takaa ei ole paluuta vaan riski karkaa käsistä. 2 °C nousu saavutetaan 400 mrd. tonnilla hiiltä. Vuonna 2004 kulutus oli 7 mrd. tonnia vuodessa. IPCC:n positiivisen arvion mukaan vuonna 2001 öljyvarat olivat 1000 mrd. tn ja löytyisi lisää 1000 mrd. tn vastaten 270 mrd. tn hiiltä (C), epäkonventionaalisen öljyn varat vastaisivat 440 mrd. tn C, maakaasuvarat 500 mrd. tn C ja kivihiilivarat 3500 mrd. tn C. Energiavarat ovat riittävät ajamaan maailma perikatoon hallitsemattoman ilmastonmuutoksen vuoksi.


title: Putnamin piirikunta (Ohio)

text: Putnamin piirikunta on piirikunta Ohiossa, Yhdysvalloissa, joka on nimetty kenraali Israel Putnamin mukaan. Sen suurin kylä on Ottawa.


title: Putnamin piirikunta (Ohio)

text: Putnamin naapuripiirikuntia ovat Henry pohjoisessa, Wood koillikulmassa, Hancock idässä, Allen etelässä, Van Wert lounaassa, Paulding lännessä ja Defiance luoteessa.


title: Putnamin piirikunta (Ohio)

text: Piirikunnassa oli vuoden 2010 väestönlaskennassa 34 499 ihmistä. Etniset ryhmät jakautuvat valkoisiin, joita on 98,3%, mustiin (0,5%), alkuperäisamerikkalaisiin (0,3%) ja aasialaisiin (0,3%).


title: Putnamin piirikunta (Ohio)

text: Kotitalouden mediaanitulo on 59 378 dollaria ja köyhyysrajan alapuolella oli 6,3% väestöstä 2007–2011 välisenä aikana.


title: Viiriäiset

text: Viiriäiset ("Coturnix") on aitokanojen heimoon kuuluva lintusuku. Sukuun kuuluu BirdLife Suomen mukaan kuusi lajia.


title: Doctor Strange: The Sorcerer Supreme

text: Doctor Strange: The Sorcerer Supreme on vuonna 2007 suoraan DVD:lle julkaistu animaatioelokuva, joka perustuu Marvel Comicsin sarjakuvasankariin Tohtori Outoon. Elokuvan ohjasivat Patrick Archibald, Jay Oliva ja Richard Sebast. Käsikirjoituksesta vastasivat Greg Johnson ja Craig Kyle. Pääosassa toimivat Bryce Johnson, Paul Nakauchi, Kevin Michael Richardson ja Michael Yama.


title: Doctor Strange: The Sorcerer Supreme

text: Tohtori Stephen Strange oli yksi maailman lahjakkaimmista neurokirurgeista, kunnes hänen kätensä murtuivat auto-onnettomuuden seurauksena. Strange tuhlasi omaisuutensa yrittäessään löytää keinon parantaa kätensä ja oli luovuttaa kunnes sai tuntemattomalta henkilöltä toivoa parantumisesta, jonka toteuttamiseen Strangen oli matkattava Tiibetiin.


title: Doctor Strange: The Sorcerer Supreme

text: Päästyään pitkän vaelluksen päätteeksi Tiibetin vuoristossa sijaitsevaan linnakkeeseen, Strange aloittaa harjoittaa mieltään, kehoaan ja sieluaan "Muinaisen" opastuksella. Pitkän oppimisen myötä Strange on askeleen lähempänä mystistä kohtaloaan ja erityisesti kohtaloaan suojella maailmaa pahuuksien taikuudelta. Ennen kohtalon täyttymistä hänen on kohdattava petollisuuden ja "Muinaisen" kuoleman, sekä pahuuden ilmestymän Dormammun.


title: Islamabadin Marriott-hotellin pommitus

text: Islamabadin Marriott-hotellin pommitus oli itsemurhaisku, joka tehtiin Pakistanissa 20. syyskuuta 2008. Kohteena oli Islamabadin Marriott-hotelli, jonka edessä räjähteillä lastattu kuorma-auto seisoi. Voimakkaan räjähdyksen jälkeen hotelli syttyi palamaan, ja tuhoja kohdistui muihinkin lähialueen kohteisiin. Marriottin päärakennuksen eteen jäi kymmenen metrin syvyinen kuoppa.


title: Islamabadin Marriott-hotellin pommitus

text: Marriott on ulkomaisten suosima luksushotelli, joka oli jo ennen syyskuun 20. päivää 2008 joutunut terroritekojen kohteeksi. Kuolonuhrien joukossa oli muiden muassa Tšekin suurlähettiläs Ivo Žďárek. Kaikkiaan kuolleita oli useita kymmeniä ja loukkaantuneita satoja.


title: Islamabadin Marriott-hotellin pommitus

text: Erityisen kovia tuhoja koettiin hotellin ruokailutilassa, jonka katto romahti räjähdyksen voimasta. Osa uhreista kuoli hypättyään ylempien kerrosten ikkunoista. Isku tapahtui vain hieman sen jälkeen, kun uusi presidentti Asif Ali Zardari oli pitänyt parlamentille terrorismin vastaisen vihkiäispuheensa. Iskun taustalla olevaa ryhmittymää ei varmuudella tiedetä. Tuhoisuutensa takia isku kirvoitti kommentteja useiden maiden hallituksilta.


title: Harrinivan Lomakeskus

text: Harrinivan lomakeskus on Muoniossa, Länsi-Lapissa sijaitseva perheyritys. Lomakeskus on perustettu vuonna 1973. Lomakeskus tarjoaa majoitus- ja ravintolapalveluita sekä ohjelmapalveluita.Lomakeskus tarjoaa talvisin mm. revontuli- ja porosafareita ja Wellness-hoitoja. Kesäisin frisbee- ja minigolfia, sekä koskenlasku- ja melontaohjelmia.


title: Harrinivan Lomakeskus

text:
1973 Leirintäaluetoimintaa kesäisin
1982 Harrinivan Lomakylä Ky perustettiin Toiminta laajeni keväälle Investoitiin huoltorakennus ja mökkejä
1985 Aloitettiin koskenlaskut
1989 Leirikoulutoiminta alkoi, muutos osakeyhtiöksi, sukupolvenvaihdos
1990 Vuontisjärvelle eräkeskus
1991 Valmistui ravintola ja 12 huoneen hotelli lomakylää laajennettiin
1992 Koiravaljakkosafaritoiminta alkoi
1994 Lomakylästä Lomakeskus Oy Vientipainotteisten ohjelmapalveluiden voimakas kehitys alkoi
1997 Safarihotelli I-vaihe, ravintolan laajennus ja kotaravintola valmistuivat Tunturikeskus Galdotieva Enontekiöltä osaksi yhtiön toimipaikkoja
1999 Safarihotellin II-vaihe ja ravintolan uusi laajennus valmistuivat milleniumiksi
2000 Uudet incentive ohjelmat myös kesälle
2001 Polar-Lento Oy:n osakkuus, Cessna
2003 Hotelli Kittilä Oy ostettiin osaksi Harriniva-konsernia
2004 Liikevaihto Harrinivassa n 4,5 milj. euroa konsernissa noin 5,5 milj.euroa Harrinivassa 64 hotellihuonetta, 25 mökkiä, 100 moottorikelkkaa, 400 rekikoiraa
2005 Hotelli Jeris mukaan konserniin
2009 Panostuksia Kilpisjärvelle Kelkkavuokrausta ja opastettuja safareita tunturiin
2013 Torassiepin Lomapallas osaksi Harriniva-perhettä. Poroaktiviteettien kasvattaminen
2013 10 vuotta lumirakentamista, ensimmäinen isompi lumikylä Torasieppiin talvelle 2014
2013 Sukupolvenvaihdos. Nuorempi polvi osakkeenomistajiksi, mukaan hallitustyöskentelyyn ja mukana päivittäisessä työelämässä Harrinivassa


title: Ajan hengessä

text: Ajan hengessä on suomalaisen Juice Fruit -yhtyeen studioalbumi, joka sisältää cover-versiot 16 Juice Leskisen kappaleesta. Mukana ovat vierailijoina Virve Rosti, Ari Koivunen, Jope Ruonansuu ja Mikko Alatalo. Levy julkaistiin 1. lokakuuta 2008.


title: Aistė Smilgevičiūtė

text: Aistė Smilgevičiūtė (s. 29. lokakuuta 1977 Plungė, Liettuan SNT, Neuvostoliitto) on liettualainen laulaja. Hän soittaa folkmusiikkiia, jazzia, pop rockia ja muita musiikin lajeja. Hän on ollut Skylė-yhtyeen jäsen vuodesta 1996. Hän on suorittanut filosofian tutkinnon Vilnan yliopistossa. Smilgevičiūtė edusti Liettuaa Eurovision laulukilpailussa 1999 kappaleella ”Strazdas”, joka kuitenkin jäi kauas voitosta sijoittuen 13 pisteellä 20:nneksi.


title: Kalkkunat

text: Kalkkunat ("Meleagris") on aitokanojen heimoon kuuluva lintusuku, joka aiemmin luettiin omaan "Meleagrididae"-heimoonsa. Siihen kuuluu kaksi Pohjois- ja Keski-Amerikassa elävää lajia. Niiden lisäksi tunnetaan useita esihistoriallisia lajeja. Kalkkunoiden levinneisyys ulottuu Kanadan eteläosista Meksikoon ja Guatemalan pohjoisosiin. Molempien lajien elinympäristöä ovat puistomaiset metsät. Ne elävät pieninä parvina.


title: Kalkkunat

text: Kalkkunat ovat kookas- ja solakkaruumiisia lintuja, joilla on pitkät jalat ja tukeva nokka. Siivet ovat pyöreähköt. Höyhenpeite on metallinhohtoinen, runsas ja tiivis. Pään ja kaulan nahka on sinisen ja punaisen kirjomia, eikä niissä ole höyheniä. Sen sijaan niillä on runsaasti erilaisia känsiä ja ihopoimuja, jotka erityisesti kiihtyneillä uroksilla turpoavat paljon. Urosten otsassa on pitkä ja lihainen turpoava kasvain. Soidinaikaan urokset perustavat itselleen haaremin, eivätkä ole perhesidonnaisia.


title: Martti Palo

text: Martti Palo (1. marraskuuta 1943 Helsinki – 25. lokakuuta 2009 Tampere) oli suomalainen näyttelijä. Hänen isänsä oli näyttelijä Tauno Palo, äitinsä Sylvi Palo ja hänen veljensä Pertti Palo ja velipuoli Jukka-Pekka Palo.


title: Umeå IK

text: Umeå IK on vuonna 1917 perustettu ruotsalainen urheiluseura. Sen kotikaupunki on Uumaja.


title: Umeå IK

text: Umeå IK on tunnettu varsinkin naisten jalkapallojoukkueesta, joka on moninkertainen Ruotsin mestari ja voittanut kahdesti naisten UEFA Cupin. Seuran lajivalikoimaan kuuluu myös keilailu, paini, käsipallo, salibandy ja taitoluistelu.


title: Umeå IK

text: Seuran perusti 20. heinäkuuta 1917 vasta 17-vuotias Helge Boström. Perustettaessa seuran nimi oli "Tegs Idrottsklubb", mutta pian nimeksi muutettiin "Umeå Idrottsklubb". Lajeihin kuului tuolloin yleisurheilu, hiihto, jääpallo ja jalkapallo. 1920-luvulla mukaan tulivat pyöräily, uinti, voimistelu ja nyrkkeily. Seuran toimintaa vauhditti uusi Gammliavallenin urheilukenttä, josta UIK sai uuden kodin 1925. Gammliavallen toimii edelleen seuran kotikenttänä.


title: Umeå IK

text: Talousvaikeudet vaivasivat Umeå IK:ta sen alkutaipaleella. Taloutta paikattiin esimerkiksi jalkapallon ystävyysottelulla unkarilaista Szeged FC:tä vastaan 1936, mutta ongelmat hellittivät vasta 1950-luvun lopulla mm. järjestämällä tanssiaisia ja bingoa.


title: Umeå IK

text: 1960-luvun taitteessa seura koki monia muutoksia. Umeå IK:n alkuvuosien menestyksekkäin laji, yleisurheilu, loppui 1960, kun seuran urheilijat siirtyivät IFK Umeå:an. Jääpallojaos lakkautettiin 1963. Lajikirjo kasvoi 1958 keilailulla, joka on myöhempinä vuosina tuonut menestystä seuralle.


title: Umeå IK

text: Tiivis yhteistyö naisten jalkapallossa paikallisen Mariehems SK:n kanssa alkoi 1992, minkä seurauksena naisten edustusjoukkue nousi Damallsvenskaniin 1996. Umeå IK putosi ensimmäisen kauden jälkeen, mutta nousi heti takaisin ja on sen jälkeen hallinnut Ruotsin naisjalkapalloa. Ensimmäisen mestaruutensa Umeå IK voitti vuonna 2000 ja uusi mestaruuden sen jälkeen vielä kahdesti peräkkäin. Seura osallistui myös ensimmäisen naisten UEFA Cupiin kaudella 2001–2002, jolloin se eteni aina finaaliin asti. Umeå IK hävisi ottelun 1. FFC Frankfurtille 2–0, mutta kahtena seuraavana vuonna se voitti cupin. Voittojen jälkeen Umeå IK on ollut kahdesti finaalin häviävänä osapuolena.


title: Fireworks (Bonfiren albumi)

text: Fireworks on saksalaisen hard rock -yhtye Bonfiren toinen studioalbumi. Se julkaistiin vuonna 1987.


title: Harry Harlow

text: Harry Frederick Harlow (alkujaan "Harry F. Israel"; 31. lokakuuta 1905, Fairfield, Iowa – 6. joulukuuta 1981, Tucson, Arizona) oli yhdysvaltalainen psykologi, joka keskittyi reesusapinoilla tehtyihin laboratoriokokeisiin, joilla selvitettiin esimerkiksi kehittyvän yksilön kiintymyssuhdetta. Hän tutki emosta erottamisen ja sosiaalisen eristämisen vaikutuksia apinoihin ja onnistui osoittamaan kosketuksen ja kontaktin merkityksen kasvuvaiheessa oleville kädellisille. Löydöillä oli erittäin suuri merkitys psykologiselle vanhemmuustutkimukselle ja käytännön kasvatustyölle, jolle ennen Harlowin työtä väheksyi vanhemman kosketuksen merkitystä. Harlow teki tutkimustyönsä etupäässä University of Wisconsin-Madison -yliopistossa (1930–1974). Sieltä hän siirtyi emeritusprofessorina eläkeelle ja muutti Arizonan Tucsoniin, jossa toimi vielä Arizonan yliopiston kunniatutkimusprofessorina. Hänen ensimmäinen väitöskirjaoppilaansa myöhemmin tarvehierarkian tutkijana tunnettu Abraham Maslow (Sidowski & Lindsley, 1989, 228).


title: Harry Harlow

text: Harlow oli tuottelias tiedemies, joka yksin tai yhdessä muiden tutkijoiden kanssa noin 325 tieteellistä julkaisua tai oppikirjan lukua. Amerikkalaisia psykologeja korostavassa vertailussa (2002) Harry Harlow listattiin 1900-luvun merkittävimpien psykologien joukkoon sijalle 26. Hänet mainitaan muun muassa monissa psykologian oppikirjoissa ja hän toimi Amerikan psykologiyhdistyksen (APA) johtajana (1958). Harlowille myönnettiin monia tunnustuksia hänen elämänsä aikana.


title: Harry Harlow

text: Harlowin kokeet vaikuttivat "The Monkey Wars" -kirjan kirjoittajan Deborah Blumin mukaan nykyaikaisen eläinoikeusliikkeen vahvistumiseen ja koe-eläinten kohtelun parantamiseen.Blum, Deborah: "The Monkey Wars". Oxford University Press, 1994, s. 96.


title: Xena (hahmo)

text: Xena on kuvitteellinen hahmo yhdysvaltalaisessa seikkailu/fantasiasarjassa "". Osaa näyttelee Lucy Lawless.


title: Xena (hahmo)

text:
Xena on uskomaton naissoturi, joka taistelu- ja miekkailutaidoillaan voittaa kaikki vihollisensa. Xena on uskomattoman tarkkanäköinen ja -kuuloinen. Hän osaa myös käyttää painepisteitä vihollisia kuulusteltaessa, ja saa lentävän nuolen vaikka hampaillaan kiinni. Xena osaa myös hypätä uskomattoman korkealle ja tehdä kaikenlaisia voltteja. Edes puunoksalta toiselle hyppiminen taistelun keskellä ei ole Xenalle ongelma.
Xenalla on kaksi vakituista asetta: Miekka ja Chakrami. Hänellä on myös ruoska, jota hän käyttää silloin tällöin. Chakrami on Xenan lentävä heittoase, jolla tämä katkoo vihollisten aseet.


title: Xena (hahmo)

text: Xena esiintyi ensimmäisen kerran televisiosarjassa Hercules, mutta sai pian oman sarjansa hahmon suuren suosion takia. Alun perin Xenan rooliin suunniteltiin brittiläistä näyttelijää Vanessa Angelia, mutta hän sairastui ja rooli meni uusiseelantilaiselle Lucy Lawlessille.


title: Deli Creeps

text: Deli Creeps on yhdysvaltalainen alternative metal -yhtye, jonka laulajana toimii Maximum Bob, kitaristina Buckethead, basistina Dan Monti ja rumpalina Pinchface.


title: Deli Creeps

text: Yhtye perustettiin 1990-luvun vaihteessa Kaliforniassa, jonka jälkeen yhtye muutti pikaisesti San Franciscoon. Ensimmäisen demonauhansa Deli Creeps julkaisi vuonna 1991. Vaikka nauha toikin yhtyeelle vannoutuneen kuuntelijakunnan, jäsenten reitit erkanivat nopeasti demon julkaisemisen jälkeen. Yhtye palasi kuitenkin yhteen vuonna 1996 ja julkaisi toisen demonauhansa. Yhdeksän vuotta myöhemmin heidän ensimmäinen täysipitkä albuminsa julkaistiin, ja se kantaa nimeä "Dawn of the Deli Creeps".


title: Deli Creeps

text: DVD:t, joilla Deli Creeps esiintyy:


title: Evelina Hromtšenko

text: Evelina Leonidovna Hromtšenko (, s. noin 1974 Moskova, Neuvostoliitto) on venäläinen muotitoimittaja.


title: Evelina Hromtšenko

text: Hromtšenkon isä oli taloustieteilijä ja äiti venäjän kielen ja kirjallisuuden opettaja. Kertomansa mukaan hän sai äitinsä, tätinsä ja isoäitinsä opastuksella perehdytystä muodin saloihin sekä englantilaiseen ja saksalaiseen kulttuuriin jo lapsuudessaan. Hän opiskeli journalistiikkaa Moskovan yliopistossa ja saavutti niin sanotun punaisen diplomin.


title: Evelina Hromtšenko

text:
Vuonna 1994 Hromtšenko ryhtyi toimittamaan teinitytöille tarkoitettua "Karusel" (Карусель) -lehteä, muutti sen sisällön muotitietoisempaan suuntaan ja vaihtoi sen nimeksi Marusjan. Miehensä Aleksandr Šumskin kanssa Hromtšenko perusti Artefakt-tiedonvälitystoimiston. Tämän päätoimittajana hän oli järjestämässä reilun vuoden aikana kymmeniä lehdistökonferensseja, joihin osallistuivat muun muassa Sharon Stone, Brad Pitt, Giorgio Armani, Linda Evangelista ja Pierre Carden. Artefakt ryhtyi toimittamaan "Russian Fashion Week" -nimistä viikkojulkaisua. Alkaen 1999 Evelina Hromtšenko on ollut "L'Officiel"-lehden Venäjän osaston luova päätoimittaja.
Nykyään Hromtšenko on tunnettu Venäjän television Ykköskanavalla päivittäisestä muotiohjelmasta "Modnyi prigovor" (Модный приговор), jossa hän kertoo yhdessä Slava Zaitsevin ja Arina Šarapovan kanssa moskovalaisen muodin uusimmista virtauksista. Iäkäs herrasmies Zaitsev on olevinaan makutuomari, Šarapova puolustusasianajaja ja Hromtšenkolla on syyttäjän osa.


title: Evelina Hromtšenko

text: Hromtšenko teki cameo-esiintymisen televisiosarjassa "Ne rodis krasivoi" (Не родись красивой) vuonna 2005.


title: Humppa United

text: Humppa United on Eläkeläisten studioalbumi, joka julkaistiin 24. syyskuuta 2008.


title: Humppa United

text: Albumi nousi Suomen virallisen listan sijalle 9.


title: Emily Giffin

text: Emily Giffin (s. 20. maaliskuuta 1972 Baltimore, Maryland, Yhdysvallat) on yhdysvaltalainen viihde- ja bestseller-kirjailija ja juristi. Hän asuu Atlantassa.


title: Emily Giffin

text: Emily Giffin syntyi 20. maaliskuuta 1972 Baltimoressa, Marylandissa. Hän meni lukioon Napervillessä, Illinoisissa, missä hän oli luovan kirjoittamisen kerhossa ja toimi koulun lehden päätoimittajana. Giffin suoritti perustutkinnon Wake Forest -yliopistossa, minkä jälkeen hän meni Virginian yliopistoon opiskelemaan lakia. Giffin valmistui sieltä juristiksi vuonna 1997 ja meni Manhattanille Winston & Strawn -toimiston palvelukseen riita-asioiden osastolle, mutta päätti pian jatkaa kirjoittamista vakavasti.


title: Emily Giffin

text: Vuonna 2001 Giffin muutti Lontooseen ja alkoi kirjoittaa täyspäiväisesti. Kahdeksan kustantajaa hylkäsi hänen ensimmäisen nuorten kirjansa, "Lily Holding True", mutta häntä ei lannistettu. Giffin alkoi kirjoittaa uutta kirjaa, silloin nimellä "Rolling the Dice", josta tuli bestseller-kirja "Rakkaus lainassa".


title: Emily Giffin

text: Vuosi 2002 oli Giffinille tärkeä vuosi. Hän meni naimisiin, löysi agentin ja solmi kahden kirjan sopimuksen St. Martin's Pressin kanssa. Tehdessään korjattua versiota "Rakkaus lainassa" -kirjasta, hän sai idean kirjan jatko-osaan "Rakkauden pudotuspeliin". Vuonna 2003, Giffin muutti miehensä Hartley Blahan kanssa Englannista Atlantaan, Georgiaan. Muutamaa kuukautta myöhemmin, uudenvuodenaattona, hän synnytti identtiset kaksospojat, Edwardin ja Georgen.


title: Emily Giffin

text: "Rakkaus lainassa" julkaistiin keväällä 2004 ja sitä seurasi "Rakkauden pudotuspeli" vuonna 2005. Giffinin kolmas teos, "Vauvanpitävä", julkaistiin vuonna 2006.


title: Emily Giffin

text: Vuoden 2007 Giffin vietti kirjoittamalla neljännen teoksensa valmiiksi ja hänen tyttärensä Harriet syntyi samana vuonna 24. toukokuuta.


title: IAR 80

text: IAR 80 oli romanialainen hävittäjälentokone toisessa maailmansodassa. Se oli yksipaikkainen, alatasoinen ja metallirakenteinen kone, joka sodan alussa vastasi suoritusarvoiltaan muita uudenaikaisia hävittäjiä.


title: IAR 80

text: Koneesta kehitettiin tehokkaampia ja paremmin aseistettuja malleja, sekä hävittäjäpommittajaversio IAR 81, mutta sodan loppuvaiheessa siitä ei ollut enää vastusta kehittyneemmille hävittäjille. 10. kesäkuuta 1944 yhteensä 94 Yhdysvaltain armeijan ilmavoimien P-38 Lightning-hävittäjää tuki pommikoneita hyökkäyksessään Ploestin öljykenttää vastaan. 56 Romanian IAR 80-hävittäjää hyökkäsi suojahävittäjien kimppuun ja ampui niistä alas 23 kappaletta.


title: IAR 80

text: Koneen ainoa käyttäjä oli Romanian ilmavoimat, jonka vahvuudesta se poistettiin vuonna 1949. Toisen tiedon mukaan sosialistisen Romanian tasavallan ilmavoimat käyttivät IAR 80 ja 81 koneita 1950-luvun alkuun asti kaksipaikkaiseksi modifioituina koulukoneina.


title: Winston & Strawn

text: Winston & Strawn on kansainvälinen asianajotoimisto, jolla on yksitoista toimipistettä Yhdysvalloissa ja Euroopassa. Sen palveluksessa on tuhat juristia.


title: Winston & Strawn

text: Toimiston perusti Chicagossa 1853 Frederick H. Winston, ja 1894 tuli osakkaaksi Silas H. Strawn. Laajentuminen ja kansainvälistyminen ovat tapahtuneet 20 viime vuoden aikana.


title: Batetskin piiri

text: Batetskin piiri () on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 1591,79 neliökilometriä. Asukkaita on 6 300 henkeä (vuonna 2010).


title: Batetskin piiri

text: Novgorodin alueen luoteisosassa sijaitseva piiri rajoittuu idässä Novgorodin ja etelässä Šimskin piireihin sekä lännessä ja pohjoisessa Leningradin alueeseen. Pinta-alasta 74,3 % on metsää, 18,7 % maatalousmaata ja 3,4 % asuinaluetta.


title: Batetskin piiri

text: Seutu kuuluu Ilmajärven alankoon, jonka maisemaa leimaavat jääkauden muovaamat moreenitasangot ja kukkulat sekä lukuisat suot. Tärkein joki on Laukaanjoki. Hyötykaivannaisiin kuuluvat hiekka, sora, savi ja turve.


title: Batetskin piiri

text: Piiriin kuuluu kolme maalaiskuntaa: Batetski, Moika (keskuspaikka Tšornoje) ja Peredolskaja (keskuspaikka Novoje Ovsino). Gorodnjan kunta liitettiin Batetskiin vuonna 2009 ja Volnaja Gorkan kunta Moikaan vuonna 2010.


title: Batetskin piiri

text: Hallinnollinen keskus on Batetskin taajama, josta on 64 kilometriä alueen pääkaupunkiin Novgorodiin. Asutuskeskuksia on yhteensä 145. Kaupunkiväestöä ei ole.


title: Batetskin piiri

text:
Asukasluvun kehitys
Leningradin alueeseen kuulunut Batetskin piiri on perustettu vuonna 1927. Vuonna 1931 siihen liitettiin entinen Tšornojen piiri. Vuonna 1944 Batetskin piiristä tuli osa vasta perustettua Novgorodin aluetta. Vuosina 1963–1966 se kuului Novgorodin piiriin.


title: Batetskin piiri

text: Batetski on Pietarin ja Dnon sekä Novgorodin ja Lugan välisten rautateiden risteysasema. Piirin läpi kulkee myös Novgorodin ja Lugan välinen maantie.


title: Batetskin piiri

text: Paikallisista elinkeinoista tärkeimmät ovat maatalous (21 %) sekä erilaiset julkiset palvelut. Piirissä toimii neljä maatalousyritystä ja kahdeksan yksityisviljelijää, jotka ovat erikoistuneet maidon ja lihan tuotantoon sekä viljan, perunan, vihannesten, pellavan ja rehukasvien viljelyyn. Seudulla on myös metsä- ja puunjalostusteollisuutta. Puutavaraa viedään muun muassa Suomeen. Puolet työvoimasta työskentelee piirin ulkopuolella.


title: Batetskin piiri

text: Piirissä toimii viisi lastentarhaa ja koulua sekä lasten musiikkikoulu. Terveyspalveluihin kuuluvat sairaala, poliklinikka ja kymmenen lääkintäasemaa. Kulttuurilaitoksia ovat piirin kulttuuritalo, 9 kylien kulttuuritaloa, keskuskirjasto ja 8 kyläkirjastoa.


title: Batetskin piiri

text: Seudulla on lukuisia muinaisia asuin- ja hautapaikkoja sekä viisi muinaislinnaa. Podgorjen kylän lähellä sijaitseva Šum-gora on yksi Euroopan suurimmista keskiaikaisista kurgaaneista. Rakennusmuistomerkkeihin kuuluvat Batetskin, Gorodnjan, Hotšenin, Mrotkinon, Sabljon, Terebonin ja Tšornojen kirkot, Belajan, Bolšaja Udrajan, Gorkan, Ožogin Volotšokin, Podberezjen, Radolin, Radovežin, Terebonin ja Žegžitšinon tsasounat, Batetskin, Kostronin, Malaja Udrajan, Podgorjen, Rusynjan, Štšepyn ja Terebonin kartanoalueet sekä vanhat asuin- ja talousrakennukset. Historialliset kohteet liittyvät toiseen maailmansotaan. Batetskin ja Novoje Ovsinon kulttuuritaloissa on perinteistä talonpoikaiskulttuuria esittelevät museot ja Dubrovossa taidegalleria.


title: Batetski

text: Batetski () on taajama, maalaiskunta ja Batetskin piirin hallinnollinen keskus Novgorodin alueella Venäjällä. Se sijaitsee Laukaan sivujoen Udraikan varrella 65 kilometriä Novgorodista länteen. Taajamassa on 2 300 ja kunnassa 3 400 asukasta (vuonna 2009).


title: Batetski

text: Batetskin kunnan pinta-ala on 471,65 neliökilometriä. Se rajoittuu lännessä ja pohjoisessa Leningradin alueen Lugan piiriin sekä idässä Batetskin piirin Moikan ja etelässä Peredolskajan kuntiin. Pinta-alasta 71,9 % on metsää ja 19,3 % maatalousmaata. Jokia ovat Laukaa, Gorodonka, Gusynka ja Udraika.


title: Batetski

text: Keskustaajaman lisäksi kuntaan kuuluu 52 kylää: Antipovo, Baharino, Batetsko, Belaja, Bolšaja Udraja, Bolšije Jaskovitsy, Bolšoi Latovets, Budyni, Drjogla, Dubrovka, Gluhovo, Gorka, Gorodnja, Holohno, Hotšeni, Ilemtsy, Ivnja, Kosovo, Kostroni, Kotšino, Kurino, Ljubehovitši, Lužki, Malaja Udraja, Malyi Latovets, Malyje Jaskovitsy, Malyje Toroškovitši, Mroškino, Nekrasovo, Nesuž, Niva, Novosjolok, Novyje Gusiny, Ostrovitsi, Ozerjovo, Preobraženka, Radgostitsy, Radoli, Radža, Rusynja, Seltso, Staryje Gusiny, Štšepy, Tašino, Torošino, Tšornaja, Unoškovitši, Veleši, Zapolje, Žegžitšino, Žili ja Zmejova Gora. Batetskin taajamassa asuu 68,5 % kunnan väestöstä. Toiseksi suurin asutuskeskus on 300 asukkaan Gorodnja. Neljässä kylässä ei ole lainkaan vakituista asutusta.


title: Batetski

text: Batetskon kylä mainitaan ensimmäisen kerran 1500-luvulla. Sen länsipuolella sijaitseva taajama syntyi vuonna 1892 rautatien rakentamisen yhteydessä. Vuonna 1927 siitä tuli hallintopiirin keskus. Gorodnjan kunta liitettiin Batetskiin vuonna 2009.


title: Batetski

text: Batetskissa on Pietarin ja Dnon sekä Novgorodin ja Lugan välisten rautateiden risteysasema. Taajaman ohi kulkee Novgorodin ja Lugan välinen maantie. Batetskista on linja-autoyhteys Novgorodiin. Kunnassa on myös paikallisliikennettä.


title: Batetski

text: Tärkeimmät elinkeinot ovat kunnallispalvelut (16 %), kauppa (15 %) sekä maa- ja metsätalous (13 %). Kunnassa toimii kaksi maatalousyritystä. Työvoimasta 46 % työskentelee kunnan ulkopuolella.


title: Batetski

text: Batetskin taajaman palveluja ovat lastentarha, keskikoulu, kulttuuritalo, piirin keskuskirjasto ja lastenkirjasto, posti, yleinen sauna, poliklinikka ja piirisairaala. Gorodnjassa on lastentarha, koulu, kulttuuritalo, kirjasto, posti ja lääkintäasema.


title: Batetski

text: Kunnan alueella on lukuisia muinaisia asuin- ja hautapaikkoja. Nähtävyyksiin kuuluvat Belajan ja Kostronin muinaislinnat, Batetskin, Gorodnjan, Mrotkinon ja Hotšenin kirkot, entiset kartanoalueet, vanhat asuintalot ja talousrakennukset sekä toisen maailmansodan muistomerkit.


title: Volotin piiri

text: Volotin piiri () on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 995,1 neliökilometriä. Asukkaita on 5 500 henkeä (vuonna 2010).


title: Volotin piiri

text: Novgorodin alueen lounaisosassa sijaitseva Volotin piiri rajoittuu luoteessa Soltsyn, pohjoisessa Šimskin, idässä Staraja Russan ja kaakossa Poddorjen piireihin sekä lounaassa Pihkovan alueeseen. Pinta-alasta 57,3 % on metsää, 31 % maatalousmaata ja 8,9 % asuinaluetta.


title: Volotin piiri

text: Seutu kuuluu Ilmajärven alankoon. Pinnanmuodostukseltaan se on kumpuilevaa tasankoa. Jokia ovat Ilmajärveen laskevat Psiža ja Perehoda, Polistin sivujoki Sneža sekä Šelonin sivujoet Kološka ja Severka. Suurin järvi on Dolžino. Varsinkin piirin eteläosassa on laajoja suoalueita. Luonnonsuojelualueisiin kuuluu Dolžinskojesuon rauhoitusalue.


title: Volotin piiri

text: Piiriin kuuluu kolme maalaiskuntaa: Gorskoje, Slavitino ja Volot. Hallinnollinen keskus on Volotin taajama, josta on maanteitse 120 kilometriä alueen pääkaupunkiin Novgorodiin. Gorodtsyn, Ratitsyn, Volotin kylän ja Vzgljadyn kunnat lakkautettiin vuonna 2010.


title: Volotin piiri

text: Volotin taajamassa asuu 40 % piirin väestöstä. Kaupunkiväestöä ei ole. Asutuskeskuksia on yhteensä 110.


title: Volotin piiri

text:
Asukasluvun kehitys
Aluksi Leningradin alueeseen kuulunut Volotin piiri on muodostettu vuonna 1927. Se lakkautettiin vuonna 1932, mutta perustettiin uudelleen 1935. Toisen maailmansodan aikana seutu oli saksalaisten miehittämä. Vuonna 1944 Volotin piiri liitettiin vasta perustettuun Novgorodin alueeseen. Piiri lakkautettiin vuonna 1963, mutta perustettiin jälleen 1965.


title: Volotin piiri

text: Volotin kautta kulkee Bologojen ja Dnon välinen rautatie. Piirikeskuksesta on maantieyhteydet Soltsyyn ja Staraja Russaan.


title: Volotin piiri

text: Paikallisista elinkeinoista tärkeimpiä ovat erilaiset julkiset palvelut ja hallinto, maa- ja metsätalous (26 %) ja kauppa (14 %). Piirissä toimii Volotin meijeri ja leipätehdas sekä elintarvikeyritys Novgorodski bekon. Maataloutta edustaa kolme maatalousyritystä, 49 yksityistilaa ja yli kaksi tuhatta palstaviljelmää, jotka tuottavat maitoa, lihaa, viljaa, perunoita, vihanneksia ja munia. Noin kymmenesosa työvoimasta työskentelee piiri ulkopuolella ja viidesosa työikäisistä ei käy ansiotöissä.


title: Volotin piiri

text: Piirissä toimii kahdeksan lastentarhaa, viisi yleissivistävää koulua, lasten harrastuskeskus ja taidekoulu. Terveyspalveluihin kuuluvat sairaala, 15 lääkintäasemaa ja ensiapuasema. Kulttuurilaitoksia ovat piirin kulttuuritalo ja kirjastolaitos haaraosastoineen sekä lasten musiikkikoulu.


title: Volotin piiri

text: Seudulla sijaitsee useita muinaisia asuin- ja hautapaikkoja sekä uhrikiviä. Kaloškajoen rannalla Krutetsin kylän luona on muinaislinna. Rakennusmuistomerkkeihin kuuluvat Dergletsin, Gorodtsyn, Porožkin, Utšnon ja Verjohnevon kirkot, Menkovon ja Ostrovin tsasounat sekä Dergletsin, Klevitsyn ja Vzgljadyn kartanoalueet. Historialliset kohteet liittyvät toiseen maailmansotaan.


title: Volot

text: Volot () on maalaiskunta, sen keskustaajama sekä Volotin piirin hallinnollinen keskus Novgorodin alueella Venäjällä. Se sijaitsee Bologojen ja Dnon välisen rautatien varrella 120 kilometriä maanteitse Novgorodista lounaaseen. Taajamassa on 2 200 ja kunnassa 2 800 asukasta (vuonna 2010).


title: Volot

text: Volotin kunnan pinta-ala on 148,07 neliökilometriä. Se rajoittuu pohjoisessa Volotin piirin Gorskojen ja etelässä Slavitinon kuntiin sekä idässä Staraja Russan piiriin. Pinta-alasta 60,8 % on metsää, 32,6 % maatalousmaata ja 5,7 % asuinaluetta.


title: Volot

text: Seutu kuuluu Ilmajärven alankoon. Tärkeimmät joet ovat Ilmajärveen laskevat Psiža ja Perehoda. Kunnan alueella on laajoja soita. Hyötykaivannaisiin kuuluu turve.


title: Volot

text: Keskustaajaman lisäksi kuntaan kuuluu 23 kylää: Gorki, Kašenka, Kisljakovo, Klinkovo, Kolesnitsy, Litšino, Loša, Mežduretšje, Mihalkovo, Mikšitsy, Osinovka, Peskova, Podsosonje, Pogorelets, Porožki, Solomenka, Stanišino, Totška, Unitsy, Veretje, Vzgljady, Zeremo ja Žukovo-Dubrovo. Toiseksi suurin asutuskeskus on noin 150 asukkaan Vzgljady.


title: Volot

text: Volotin taajama on syntynyt 1800-luvun lopulla perustetun rautatieaseman ympärille. Vuonna 1927 siitä tuli piirikeskus. Toisen maailmansodan aikana seutu oli saksalaisten miehittämä.


title: Volot

text: Volotista on rautatien lisäksi maantieyhteydet Staraja Russaan ja Soltsyyn.


title: Volot

text: Paikallisista elinkeinoista tärkeimpiä ovat erilaiset julkiset palvelut ja hallinto, kauppa (14,6 % vuonna 2010) sekä maa- ja metsätalous (13,8 %). Kunnassa toimii meijeri, karjanhoitoon erikoistunut maatalousyritys, leipätehdas, sahalaitos, rehu- ja lannoitetehtaat, tielaitos ja metsänhoitoalueen konttori. Lähes viidesosa työvoimasta työskentelee kunnan ulkopuolella ja työikäisistä 15 % ei käy ansiotöissä.


title: Volot

text: Keskustaajaman palveluihin kuuluu kolme lastentarhaa, keskikoulu, lasten harrastuskeskus, taidekoulu, piirin kulttuuritalo, keskuskirjasto, lastenkirjasto, piirisairaala poliklinikkoineen, posti ja pankki. Eräitä julkisia palveluja on myös Vzgljadyssa ja muissa kylissä.


title: Volot

text: Seudulla sijaitsee muinaisia hautapaikkoja. Rakennusmuistomerkkeihin kuuluvat 1800-luvulla pystytetty Porožkin kirkko ja Vzgljadyn kartanon puistoalue. Historialliset kohteet liittyvät toiseen maailmansotaan.


title: Peltopyyt

text: Peltopyyt ("Perdix") on aitokanojen heimoon kuuluva lintusuku.


title: Marjovon piiri

text: Marjovon piiri () on kunnallishallintoalue Novgorodin alueella Venäjällä. Nykymuodossaan vuonna 1966 perustetun piirin pinta-ala on 1 818,69 neliökilometriä. Asukkaita on 4 700 henkeä (vuonna 2010).


title: Marjovon piiri

text: Novgorodin alueen eteläosassa sijaitseva Marjovon piiri rajoittuu lounaassa Novgorodin alueen Holmin, lännessä Poddorjen, luoteessa Staraja Russan ja koillisessa Demjanskin piireihin, etelässä Tverin alueen Andreapolin sekä kaakossa Penon ja Ostaškovin piireihin. Pinta-alasta 85,1 % on metsää, 11,7 % maatalousmaata ja 1,5 % asuinaluetta.


title: Marjovon piiri

text: Piiri kuuluu Valdain ylängön reuna-alueeseen. Suurin joki on Pola. Seudulla on lukuisia soita. Hyötykaivannaisiin kuuluvat hiekka, sora, turve, kalkkikivi, merkelikivi ja savi. Suojeltuja luonnonmuistomerkkejä ovat Marjovkajoen kanjoni Odojevon kylän lähellä, Velilskojen karpalosuo, Krasnenski Borin metsäalue, Hlebalovon maisemapuisto, Polajoen mutka Ljubnon kylän luona sekä Marjovon ja Brodin välisen tien varrella sijaitsevien harjujen mäntymetsät.


title: Marjovon piiri

text: Piiriin kuuluu neljä maalaiskuntaa: Marjovo, Moisejevo, Molvotitsy ja Velily. Hallinnollinen keskus on Marjovon kylä, josta on 237 kilometriä alueen pääkaupunkiin Novgorodiin. Lipjen kunta liitettiin Marjovoon ja Gornojen kunta Molvotitsyyn vuonna 2010.


title: Marjovon piiri

text: Asutuskeskuksia on yhteensä 139, joista 34:ssä ei ole lainkaan vakituista asutusta. Puolet väestöstä asuu Marjovon kylässä. Kaupunkiväestöä ei ole.


title: Marjovon piiri

text:
Asukasluvun kehitys
Novgorodin tasavallan etelärajalla sijainnut Marjovon (Morjovon) volosti mainitaan ensimmäisen kerran 1200-luvulla. 1400-luvun lopulla se kuului Novgorodin Derevan viidennekseen. Vuonna 1702 alue liitettiin Inkerinmaan ja myöhemmin Novgorodin kuvernementtiiin. 1800-luvulla aluetta kutsuttiin Moisejevon volostiksi. Tuolloin se kuului Demjanskin kihlakuntaan.


title: Marjovon piiri

text: Vuonna 1927 muodostettiin aluksi Leningradin alueeseen kuulunut Molvotitsyn piiri. Vuonna 1944 sen keskus siirrettiin Marjovoon ja piiri liitettiin vasta perustettuun Novgorodin alueeseen. Molvotitsyn piiri yhdistettiin Demjanskin maaseutupiiriin vuonna 1963, mutta perustettiin uudelleen Marjovon piirinä vuonna 1966.


title: Marjovon piiri

text: Marjovon kautta kulkee Holmin ja Demjanskin välinen maantie. Lähin rautatieasema on 94 kilometrin päässä Lytškovossa.


title: Marjovon piiri

text: Talous perustuu maatalouteen ja metsäteollisuuteen. Piirissä toimii neljä maatalousyritystä, yksi yksityistila ja yli kaksi tuhatta palstaviljelmää. Lisäksi on pieniä puunhankinta- ja puunjalostusyrityksiä sekä elintarvikealan yrityksiä.


title: Marjovon piiri

text: Piirissä toimii kuusi lastentarhaa, kaksi alakoulua, peruskoulu, kolme keskikoulua ja lasten harrastuskeskus. Terveys- ja sosiaalipalveluihin kuuluu piirisairaala, poliklinikka, seitsemän lääkintäasemaa, kaksi ensiapuasemaa ja vanhainkoti. Kulttuurilaitoksia ovat piirin kulttuuritalo, kansantaiteen talo, kuusi kylien kulttuuri- ja kerhotaloa, keskuskirjasto, yhdeksän kyläkirjastoa sekä kotiseutumuseo. Vähittäiskaupasta vastaa piirin kulutusosuuskunta sekä joukko yksityisyrittäjiä.


title: Marjovon piiri

text: Seudulla sijaitsee lukuisia muinaisia asuin- ja hautapaikkoja. Marjovon ja Molvotitsyn lähellä on 1200–1400-lukujen muinaislinnat. Rakennusmuistomerkkeihin kuuluvat 1700–1800-luvuilla pystytetyt Marjovon ja Velilyn kirkot sekä Hlebalovon, Odojevon, Velilyn ja Zaseljen kartanoalueet. Historialliset kohteet liittyvät etupäässä toiseen maailmansotaan.


title: Marjovon piiri

text: Piirin matkailupotentiaali perustuu seudun puhtaaseen luontoon, kulttuurimaisemiin ja historiallisiin nähtävyyksiin sekä kalastus- ja metsästysmahdollisuuksiin. Marjovossa on pieni hotelli, ruokala ja muutamia kahviloita. Laptevon kylässä toimii moskovalaisten rakentama nykyaikainen kalastus- ja metsästysmaja. Ljubnossa sijaitsee lasten kesäleiri Maslovski Bor.


title: Teodebert I

text: Teodebert I (noin 500–548) oli Austrasian kuningas vuosina 533–548. Hän oli edellisen kuninkaan Teoderik I:n poika.


title: Teodebert I

text: Teodebert kunnostautui sotapäällikkönä jo nuorella iällä. Vuonna 516 hän voitti tanskalaisten armeijan, joka oli tehnyt ryöstöretkiä Pohjois-Galliaan. Teodebert myös johti useita onnistuneita sotaretkiä visigootteja vastaan. Vuonna 532 Teodebert valloitti yhdessä Klotar I:n pojan Guntharin kanssa goottien frankeilta anastamat maat. Isänsä kuoltua Teodebert nousi valtaistuimelle ja pystyi torjumaan setiensä aluevaatimukset. Frankkikuninkaat yhdistivät myöhemmin voimansa ostrogootteja vastaan. Tässä he saivat tukea langobardeilta ja gepideiltä


title: Punapyyt

text: Punapyyt ("Alectoris") on aitokanojen heimoon kuuluva lintusuku.


title: Väinö Hyvärinen

text: Väinö Emil Hyvärinen (1. elokuuta 1894 Impilahti – 28. toukokuuta 1960) oli suomalainen jääkärivänrikki. Hänen vanhempansa olivat vaatturi Juho Hyvärinen ja Maria Hjelt. Hänet vihittiin avioliittoon vuonna 1923 Hanna Minkkulaisen kanssa.


title: Väinö Hyvärinen

text: Hyvärinen kävi kansakoulun ja sotilaspedagogisen kurssin vuonna 1925 sekä Taistelukoulun jalkaväkilinjan vuonna 1930.


title: Väinö Hyvärinen

text: Hyvärinen työskenteli räätälinä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n konekiväärikomppaniaan 5. tammikuuta 1916, josta hänet siirrettiin 21. toukokuuta 1916 sairaalassa olevana pataljoonan täydennysjoukkoon. Takaisin komppaniaansa hän palasi 30. heinäkuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet komennettiin etappitehtäviin Saaren- ja Hiidenmaalle syksyllä 1917.


title: Väinö Hyvärinen

text: Hyvärinen astui Suomen armeijan palvelukseen 7. helmikuuta 1918 varavääpeliksi ylennettynä ja saapui takaisin Suomeen 18. helmikuuta 1918 aselaivoja seuranneen komennuskunnan mukana Vaasaan. Hänet määrättiin sisällissotaa käyvään valkoiseen armeijaan joukkueenjohtajaksi 5. maaliskuuta 1918 ensin Karjalan armeijakunnan 4. pataljoonaan, josta hänet myöhemmin siirrettiin 1. Karjalan rykmentin konekivääriosastoon. Hän otti osaa sisällissodan taisteluihin Valkjärvellä, Muolaalla, Tarpilassa, Uudellakirkolla ja Perkjärvellä.


title: Väinö Hyvärinen

text:
Hyvärinen palveli sisällissodan jälkeen koulutusaliupseerina Sortavalan alipäällystö- ja konekiväärikursseilla 16. kesäkuuta 1918 – 16. elokuuta 1918 välisen ajan ja siirtyi sen jälkeen Itä-Suomen jalkaväkirykmentti n:o 5:een, mistä muodostettiin myöhemmin ensin Pohjois-Savon ja sitten Pohjan rykmentti. Hänet sijoitettiin rykmentissä 1. lokakuuta 1922 alkaen 2. konekiväärikomppanian vääpeliksi.
Hyvärinen osallistui talvisotaan vääpelinä 3. Prikaatin 3. konekiväärikomppaniassa ja osallistui taisteluihin Nurmijärvellä, Kilteellä, Munasuolla, Muolaanjärvellä ja Kämärässä. Välirauhan aikana hänet siirrettiin Pohjois-Savon suojeluskuntapiiriin alisotilasohjaajaksi ja vuodesta 1942 alkaen huoltoupseeriksi ja adjutantiksi. Sotien jälkeen hänet siirrettiin lakkautuspalkalle suojeluskuntajärjestön lakkauttamisen seurauksena ja hän muutti Mikkelin Vuolingolle viljelemään maata.


title: Väinö Hyvärinen

text: Hyvärinen toimi Pohjan Rykmentin sotaoikeuden jäsenenä vuosina 1939–1940 ja Pohjois-Savon suojeluskuntapiirin kenttäoikeuden jäsenenä vuosina 1941–1942.


title: Lumikanat

text: Lumikanat ("Tetraogallus") on aitokanojen heimoon kuuluva lintusuku.


title: Kirkonkylän koulu (Oulunsalo)

text: Kirkonkylän koulu on Oulussa, Oulunsalon kaupunginosassa sijaitseva peruskoulu. Koulussa annetaan esiopetusta ja perusopetusta luokka-asteille 1–6.


title: Kirkonkylän koulu (Oulunsalo)

text: Yksityisin varoin perustetun Oulunsalon kansakoulun toiminta alkoi opettaja Katariina Kaakisen johdolla Ala-Kaakisen talossa 3. lokakuuta 1881. Oppilaita oli ensimmäisenä vuonna kolmekymmentäyksi. Perustamisesta lähtien vaadittiin koulun kunnallistamista, mutta vasta senaatin 24. toukokuuta 1884 tekemän päätöksen jälkeen kunta otti koulun hoitaakseen. Peruskoulun ala-asteeksi kansakoulu muuttui 1974.


title: Kirkonkylän koulu (Oulunsalo)

text: Kansakoulun nykyisinkin vielä käytössä oleva ensimmäinen oma koulurakennus valmistui marraskuussa 1887. Vuonna 1958 valmistui kaksikerroksinen rakennus ja 1978 arkkitehti Risto Harjun suunnittelema osa. Koulu peruskorjattiin ja laajennettiin Arkkitehti Karsikas Oy:n suunnitelmien mukaan vuosina 2005-2007.


title: 2 Girls 1 Cup

text: 2 Girls 1 Cup on epävirallinen nimi MFX-Median tuottaman koprofiilisen pornoelokuvan "Hungry Bitches" trailerille. Trailerissa kaksi naista ulostavat kuppiin, syövät jätöksiään ja oksentavat toistensa suihin. Taustalla soi Hervé Royn ”Thème D'amour” elokuvasta "Vietävän veijarit!".


title: 2 Girls 1 Cup

text: Minuutin mittaisesta pätkästä tuli vuoden 2007 aikana tunnettu ilmiö leviten internetissä, blogeissa ja keskustelupalstoilla. YouTuben kaltaisiin palveluihin tulvi videoita, joissa oli kuvattu trailerin ensimmäistä kertaa nähneiden reaktioita.


title: 2 Girls 1 Cup

text: Tiedotusvälineissä videon suosiota on käytetty esimerkkinä internetin videopalvelujen huonosta tasosta ja taipumuksesta shokeeraavien sisältöjen tarjoamiseen. Esimerkiksi kaapelikanava VH1 esitteli trailerin ohjelmassaan "Best Week Ever" marraskuussa 2007. "Esquire"-lehti esitti "2 Girls 1 Cupin" näyttelijä George Clooneylle haastatellessaan tätä. Clooneyn reaktiot olivat tyypillisiä videon nähneille.


title: Ramsay (klaani)

text: Ramsayn klaani tai suku on skotlantilainen klaani, joka on levittäytynyt aatelissukuna useisiin Euroopan maihin. Yksi haara on vaikuttanut myös Suomessa ja Ruotsissa. Suvun ensimmäinen tunnettu henkilö oli Midlothianissa sijaitsevan Dalhousien linnan ja aatelistilan haltijana 1100-luvun lopulla toiminut Simon (Simundus) de Ramsay (1140–1196), joka oli lähtöisin Englannin Huntingdonista. Hän oli Skotlannin kuninkaan David I:n palveluksessa. Suvun alkuperästä on useita teorioita. Alussa Ramsayt käyttivät nimeä de Ramsay. Tämä viittaa Ranskaan, jossa eli samannimisiä henkilöitä. Oletetaan, että Skotlannin Ramsayt tulivat Normandiasta Englantiin Vilhelm Valloittajan kanssa. Sukua on ollut helppo seurata, sillä nimi on aina pysynyt samana ja vaakuna on myös ollut sama: musta korppi hopeisella pohjalla. Suvun päähaara on saanut nimen Ramsay of Dalhousie, mutta yhtä vanha on Ramsay of Bamff.


title: Ramsay (klaani)

text: Kuningas Kaarle I myönsi eräälle Simon de Ramsayn jälkeläiselle Dalhousien jaarlin arvon, joka edelleen kuuluu klaanin päämiehelle. Lisäksi päämiehen vanhin poika on vuodesta 1831 käyttänyt arvonimeä lordi Panmure. Suku on levittäytynyt muun muassa Englantiin, Ranskaan, Ruotsiin, Suomeen, Yhdysvaltoihin ja Australiaan. Suvun päämies asuu nykyään Brechinin linnassa lähellä Balmoralia. Dalhousien linna on 1980-luvulla toiminut hotellina ja se myytiin hotelliketjulle 2005.


title: Ramsay (klaani)

text: Joitain Ramsayn klaanin tunnettuja jäseniä:


title: Ramsay (klaani)

text: Suomalaisen sukuhaaran tunnettuja jäseniä on lueteltu artikkelissa Ramsay (suomalainen suku).


title: Kaklattajat

text: Kaklattajat ("Ortalis") on hokkojen heimoon kuuluva lintusuku.


title: Suuriruhtinas

text: Suuriruhtinas oli alkuaan Kiovan Venäjällä Kiovassa asuvan ruhtinaan arvonimi. Hänen katsottiin olevan Rurikin suvun päämies. Suvun sittemmin haarautuessa eri sukuhaarojen päämiehiä kutsuttiin suuriruhtinaiksi. Tätä arvoa käyttivät muun muassa Moskovan ja Vladimirin suuriruhtinaat. Iivana I Kalitan aikana 1328 Moskovan ruhtinasta alettiin kutsua "koko Venäjän suuriruhtinaaksi". Nimitys pysyi käytössä senkin jälkeen, kun hallitsijaa alettiin 1547 kutsua tsaariksi.


title: Suuriruhtinas

text: Venäjän hallitsijoita kutsuttiin myös Volynian ja Podolian suuriruhtinaiksi sekä Suomen suuriruhtinaiksi vuosina 1809–1917. Myös muita Venäjän hallitsijasukuun kuuluvia kutsuttiin suuriruhtinaiksi tai suuriruhtinattariksi. Vuonna 1886 annetun asetuksen mukaan tätä arvoa saivat käyttää vain keisarin lapset, veljet, sisaret ja miehen puolelta sukua olevat lapsenlapset. Muita keisarihuoneen jäseniä kutsuttiin ruhtinaiksi.


title: Suuriruhtinas

text: Myös Liettuan hallitsijaa kutsuttiin Gediminasista lähtien suuriruhtinaaksi. Myöhemmin arvo siirtyi unionin myötä Puolan kuninkaalle. Lisäksi Itävallan keisari ja Unkarin kuningas ovat käyttäneet Transilvanian suuriruhtinaan arvonimeä.


title: Suuriruhtinas

text: Ruotsin kuningas Juhana III otti itselleen 1581 Suomen suuriruhtinaan arvon. Nimitys oli käytössä vapauden ajan (1719–1772) alkuvuosiin saakka. Kustaa IV Aadolf otti sen uudelleen käyttöön antamalla arvon pojalleen Carl Gustaville vuosiksi 1802–1805. Myöhemmin Suomen suuriruhtinaan arvo kuului Venäjän keisarille.


title: Suuriruhtinas

text: Toscanan suurherttuakunnassa kruununprinssille annettiin suuriruhtinaan arvo. Käytännöstä luovuttiin Medicin dynastian sammuttua vuonna 1737.


title: Uki Kukkamaa

text: Urho Ilmari Kukkamaa (3. toukokuuta 1938 – 20. lokakuuta 2001) oli suomalainen rikollinen.


title: Uki Kukkamaa

text: Jo lapsena Kukkamaa osallistui jatkosodan aikana äitinsä organisoimaan sakariinin mustan pörssin kauppaan kotiseudullaan Helsingin Punavuoressa. Hänet tunnettiin nimillä Uki tai Ugi Kukkamaa. Hän teki kassakaappimurtoja ja häntä epäiltiin 3–5 murhasta.


title: Uki Kukkamaa

text: Hänellä oli mm. lukkosepän ammattitaito, ja kassakaappimurtojen yhteydessä hänet tunnettiin omaleimaisesta polttoleikkaustekniikastaan. Hän murtautui mm. Annankadun postin (1976) ja Paajasen kelloliikkeen (1980) kassakaappeihin ja näistä hänet myös tuomittiin yhteensä 7 vuodeksi vankeuteen.


title: Uki Kukkamaa

text: Kukkamaa teki väkivaltarikoksia Suomessa, Ruotsissa ja Norjassa. Viimeisen tuomionsa hän sai 1997 tapon yrityksestä ammuttuaan miestä kahdesti rintaan.


title: Uki Kukkamaa

text: Hän kuoli keuhkokuumeeseen vuonna 2001. Ruumiinavauksessa hänen ruokatorvestaan oli löytynyt olutpullon kruunukorkki.


title: Uki Kukkamaa

text: Eräs "Raid"-televisiosarjan henkilöistä on nimetty hänen mukaansa jota esittää Esko Salminen. Myös vuonna 2009 ensi-iltansa saaneessa elokuvassa "Rööperi" on Uki Kukkamaa -niminen henkilöhahmo, jota esittää Pekka Valkeejärvi.Uki Kukkamaan haastattelu


title: Harjaantumisopetus

text: Harjaantumisopetus on opetusta, joka on suunnattu kehitysvammaisille oppivelvollisille, jotka eivät pysty suorittamaan normaalia perusopetusta tai erityisopetusta.


title: Harjaantumisopetus

text: Opetus perustuu opetussuunnitelmaan, jossa otetaan huomioon oppilaan erityistarpeet ja oppimisen mahdollisuudet. Harjaantumisopetus alkaa lapsen ollessa 6-vuotias ja loppuu, kun lapsi täyttää 16. Opetusta annetaan peruskoulun yhteydessä olevilla erillisillä harjaantumisluokilla tai erityiskoulussa. Vaihtoehtoisesti opetusta voidaan antaa laitos- tai sairaalakouluissa tai niin sanottuna kotiopetuksena.


title: Harjaantumisopetus

text: Harjaantumisopetuksessa on tavoitteena oppilaiden jokapäiväisessä elämässään tarvitsemien taitojen kartuttaminen.


title: Harjaantumisopetus

text: Harjaantumisopetusta varten sovelletaan kahdenlaisia opetussuunnitelmia:


title: Harjaantumisopetus

text: EHA 1 -suunnitelma on tarkoitettu lievemmin kehitysvammaisille oppivelvollisille. Opetussuunnitelmassa harjannetaan taitoja ja valmiuksia, joita oppilas tarvitsee selvitäkseen yhteiskunnassa itsenäisesti. Näitä ovat muun muassa vuorovaikutustaidot sekä työelämään siirtyminen.


title: Harjaantumisopetus

text: EHA 2 -opetussuunnitelma on tarkoitettu vaikeammin vammautuneille. EHA 2 -suunnitelmassa oppiaineet on kytketty melko tiiviisti hoidollisen vuorovaikutuksen yhteyteen. Opetussuunnitelma on jaettu neljään toiminta-alueeseen: motoriikkaan, viestintään, sosiaalisiin taitoihin ja päivittäisiin taitoihin. Toiminta-alueet korvaavat peruskoulun oppiainejaon.


title: Harjaantumisopetus

text: Suomessa Koululainsäädäntö uudistettiin vuonna 1979, jolloin laki velvoitti kunnat perustamaan harjaantumiskoulut ja/tai -luokat kehitysvammaisille oppivelvollisille. Koululaki tuli käyttöön Suomessa vuonna 1985, jolloin lievemmin kehitysvammaisten opetus siirtyi peruskoulun yhteyteen. Lakia uudistettiin vuonna 1997 ja tuolloin myös vaikeasti kehitysvammaiset siirtyivät peruskoulun piiriin.